
Opleiding di SEH y ICU ta cuminsa pa eleva calidad di cuido 


Dr. Horacio E. Oduber Hospitaal 
ta ofrece opleiding pa 
specialismo den enfermeria 





RECIENTEMENTE, a tuma luga na 
Dr. Horacio E. Oduber Hospitaal un se- 
sion special di introduccion p’e enfer- 
meronan cu lo cuminsa cu e opleiding 
pa sea specialisa den Spoedeisende 
Hulp (SEH) of Intensive Care (ICU). 

E dos opleiding aki ta wordo organisa 
hunto cu Amstel Academie di Hu- 
landa. 

E lesnan ta wordo ofreci pa instruc- 
tornan local y instructornan Hulandes 
uzando e mesun materialnan cu ta 
wordo uza na Amstel Academie, pues 
e “toetsing” ta bay di acuerdo cu nor- 
manan Hulandes y e examen final t’e 
mesun examen cu ta wordo traha na 
Hulanda. 

Pa participa n’e opleiding e enfermero 
mester tin su diploma di basisopleiding 
den enfermeria y un aña di experiencia 
di den e ramo di enfermeria. 

Di Hospital tin shete studiante y di 
parti di IMSan tin tres studiante in- 
scribi p’e opleiding di Spoedeisende 
Hulp. Pa loke ta e opleiding di ICU 
tin seis studiante di Hospital y dos di 
Mariadal, Boneiro. 

Monique Leerdam ta e docente coór- 
dinador p’e opleiding di Intensive 
Care. E ta splica cu e opleiding di ICU 
a wordo ofreci no mucho tempo pasa 
na Aruba caba. 

E opleiding aki tin un duracion di 
21 luna y ta cuminsa na september 
proximo, mientras esun di SEH ta dura 
18 luna. E opleiding ta programa di tal 
manera cu nan ta caba pareu y na final 
lo celebra e exito di tur cu un diploma 
uitreiking. 

Asina Dr. Horacio E. Oduber Hospitaal 
ta contribui na e desaroyo profesional 
tanto di su mesun team di enfermeria, 
como di e personal di IMSan y e team 
di Mariadal. 

Den pasado, Leerdam ta elabora, a 
ofrece na Aruba e specialisacion den 
Kinder (mucha), Dialyse, Kraam (Ma- 
ternidad), y SEH/ICU. 

Dr. Horacio E. Oduber Hospitaal, pa 
medio di colaboracion internacional, 
den e caso aki cu Amstel Academie, ta 
percura pa su personal ricibi opleiding 
di un bon nivel cu ta reconoci pa asina 
contribui na e mehoracion di calidad 
di cuido en general. 

Cu un inversion di 1 50 te cu 200 miyon dolar 

Un consorcio internacional lo 
pone tubonan di gas submarino 
entre Aruba y Venezuela 



Den mesun carta aki di Minister Mike de Meza na Parla- 
mento, ta rekeri un inversion 150 te cu 200 miyon dolar. 
Mientrastanto Parlamento no a haya ningun di e contra- 
tonan firma na Venezuela, pasobra awor ta resultando cu 
e negociacion entre Valero y Aruba no ta finalisa ainda. 

Richard Arends, di e team negociador a duna di conoce, 
di acuerdo cu algun publicacion ayera na Hulanda, nan 
ta hopi avansa y ta kere cu ainda prome cu fin di siman 
awor, nan lo por keda cla cu Valero. 

Pa no tarda e proceso, ta sigui delibera riba e instalacion 
di e conexion di tuberia pa gas, cu lo ta for di Paraguana 
te cu e terminal na San Nicolas. 

Di acuerdo cu Minister Mike de Meza, e gas lo ta for di 
Cardon IV di e tereno di gas di Perla, cu ta pega n’e Lago 
di Maracaibo. E tereno di gas aki ta explota pa Repsol, cu 
no ta un compania desconoci na Aruba, cu ta mantene 
un silencio di exploracion di gas den awanan teritorial 
di Aruba. 

Proximamente lo tende di finalisacion di negociacion 
cu Valero y tambe di e companianan cu lo ta envolvi 
den ponemento di e tuberia entre Venezuela y Aruba, y 
asina cuminsa cu e proceso di up-grading di e refineria. 


DI acuerdo cu un carta di Minister di Energia, Mike de 
Meza pa Parlamento, ta un consorio di companianan 
petrolero internacional lo percura pa 
ponemento di e tuberia di gas sub- 
marino entre Aruba y Venezuela, 
cu mester pa provee gas p’e 
refineria. 

E companianan cu ta ser 
menciona ta CITGO, Repsol 
y Eni di Italia. E pasamento 
di e tuberia submarino aki ta 
necesario, pasobra manera 
ya ta conoci, operacion, e 
up-grading di e refineria lo no 
haci uso di crudo, pero di gas. 
Pesey pasamento di 
un tuberia 
t’asina 
nece- 
s a - 
rio. 

Sr. Andin Bikker di PDR 
ta mustra cu tin alternativanan palpabel pa 
diversifica Aruba su economia 



DURANTE e rueda di prensa di 
Partido Democracia Real, su lider 
sr. Andin Bikker, a papia tocante 
e acuerdonan cu nan a logra na 
Hulanda, den e cuadro di e lista di 
convenionan interparlamentario 
riba cooperacion di economia di 
internet. 


PDR semper 
a boga pa 
diversifica 
Aruba su 
e c o n o - 
mia, y el 
a bisa cu 
ta danki 
na su frac- 
cion cu 
awor- 


aki a pasa un mocion cu ta e base 
pa stop cu desmantelacion y awe 
tin den porta e reapertura di nos 
refineria. 


Sr. Bikker a bisa cu Prome Minister 
Eman y otro Ministernan durante 
nan discursonan den television a 
uza e mesun argumentonan cu al- 
gun aña atras PDR a uza, y cu a 
wordo critica fuertemente pa 
Gobierno, pero awor ta haci 
cu ta nan mes a bin cu ne. 
Segun e lider di PDR, eco- 
nomia di internet tin po- 
sibilidadnan enorme, y 
p’esey ora PDR a bay Hu- 
landa, a mira con ayanan 
tin e website booking.com 
cu 19 biyon dollar di balor 
cu patentenan reg- 
istra, cu ta 
dun’e un 


balor agrega. 

“Y asina tin diferente aplicacion 
cu ta bal miyones. Anto, nos debe 
nacional ta engorda bayendo cua- 
ter biyon y pico florin. 

Anto mi ta kere cu ta logico pa 
nos bay den economia di internet, 
pa nos desaroya e industria aki, 
pa mayan si nos haya dos of tres 
aplicacionnan mes cu ta djis laba 
laba den e balor eynan, ta manera 
cu nos a bora petroleo”, lider di 
PDR a bisa. 

Sr. Bikker a splica cu di cosnan 
asina ta frutonan cu ta colga abao 
y cu no mester di trapi nos por 
gara. Tin personanan aki na Aruba 
cu ta desaroya aplicacionnan, nos 
hubentud cu ta ful den e mundo 
aki y ta wak e potencialnan, nan 
ta hopi contento y na expectativa 
rib’e contesta di Gobierno di Reino 
rib’e logro akinan di nos partido, 
conhuntamente cu e represent- 
ante di otro fraccionnan, pa nos 
economia por beneficia tambe di 
economia di internet. 

“E di dos ta, pa Aruba por registra 
via Hulanda medicinanan local cu 
tin podernan curativo. 

Un ehempel ta Aruba Aloe Balm, 
cu tin un producto farmaceutico 
riba mercado local y internacio- 
nal, cu ta masha bon mes pa 
hendenan cu a haya heridanan di 
kemadura. 


Esey t’e prome precedente cu 
tabatin, y tin diferente otro re- 
medinan di tera di cual lo ta bon 
pa studia un pa tres di nan, como 
minimo pa nos cuminsa e proceso 
hopi costo y largo pa wak si un 
pa dos por wordo registra como 
medicina, cu tambe ta mescos cu 
bora petroleo”, sr. Bikker a duna 
di conoce. 

Hasta el a bisa cu tin un par di 
compania cu ta multi miyonario 
y cu Hulanda a dicidi cu nan so 
no por negocia cu e companianan 
grandi aki, pasobra dos porciento 
nan ta cumpra di medicina mun- 
dial, y asina mes nan ta sinti cu 
nan ta mucho chikito y nan a 
dicidi di bay Union Europeo, pa 
haya forsa pa nan por negocia cu 
e companianan aki pa baha prijs 
di medicina. 

Sr. Bikker a bisa cu PDR ta luchan- 
do pa varios aña caba cu un vision 
cu nan si tin, cu nos pais no por 
keda cu turismo y refinamento di 
petroleo so. 

Pa 35 aña, partidonan di diferente 
signatura y aworaki nos mester lu- 
cha pa recupera un di nan, cu nos 
tabatin caba. Anto mi ta bisa pa 
bin cu un tiki mas di creatividad: 
Ban den direccion di economia 
di internet y esun di registra me- 
dicina, cu ta dos cos relativamente 
facil pa yega na nan, y e ehempel- 
nan ta palpabel. 


Tur 3 fraccion a 
sosfene concepto di 
ley di Donny Rasmijn 
cu eliminacion di saco 
di plastic 


AYERAporfin Parlamento a trata e concepto di ley, prepara pa Donny Rasmijn, encu- 
anto eliminacion di uso di saco di plastic, y asina yuda na cuida nos medio ambiente. 
E reunion aki no a ser presidi pa drs. Marisol Lopez Tromp y a haci lugar pa Chris 
Dammers guia e reunion aki, cu a bay sin problema alguno. 

Ausencia di drs. Marisol Lopez Tromp di acuerdo cu un vocero di fraccion di AVP, ta 
pasobra e ta malo (AO) for di diabierne ultimo. 

Na final, tur 3 fraccion a aproba e concepto di ley aki, cu a keda acepta unanimam- 
ente. Maske mester bisa cu banda di ausencia di drs. Marisol Lopez Tromp, fraccion 
di MEP tampoco tabata completo. 

Government of Aruba 


C rganisa y Reglamenta nos playanan awe 
tSThjetesario pa garantisa 


Bienestar y Progreso di Aruba. 


Beach Policy 

www.dip.aw 


Pa e futuro cu nos tur merece, duna Aruba e mihor dibo. 



“MEP a presenta un mocion den Parlamento dia 1 di april 2015 cu a haya sosten di tur 
miembro di Parlamento. Den e mocion, Gobierno a duna Minister Hooiboer-Winklaar 
instruccion pa haci estudionan necesario pa introduci enseñansa gratis pa tur 
mucha. 

Awor un aña mas leu, nos ta ripara cu e Minister no a haci net nada. Pio ainda, 
pasobra e Gobierno aki ta haciendo enseñansa cada biaha mas caro! 

P’esey nos lo yama e Minister bek den Parlamento p’e duna cuenta dicon e no 
a haci caso di e mocion di Parlamento”, segun e lider di MEP. 


“Finalmente mi kier manda un mensahe pa Minister Hooiboer: Final di bo 
periodo como Minister ta yegando, con bo kier pa pueblo recordabo? Como 
un Minister cu realmente a logra algo pa enseñansa, of como e Minister cu 
a cuminsa un persecusion personal y infantil contra un juffrouw di scol y 
por lo demas a haci bunita so?” Esaki ta locual lider di MEP, Evelyn Wever- 

Croes a duna di conoce. 


Segun Evelyn Wever-Croes: 


'utDG 3 DDDCDQDD0 


0 0 0 

LIDER di MEP, Evelyn Wever-Croes a declara cu ense- 
ñansa ta prioridad pa MEP. 

Y p’esey mester percura pa tur mucha tin oportuni- 
dad igual den enseñansa. 

Un di e formanan pa logra esey ta haciendo ense- 
ñansa liber pa tur mucha, pasobra ense- 
ñansa liber ta permiti tur mucha e mesun 
oportunidadnan den enseñansa. 

Contrario n’e filosofia y maneho di 
partido AVP, cu a haci enseñansa 
mas caro cu nunca. 

“Schoolgeld y collegegeld a aumenta 
pa scolnan basico, scolnan secundario y 
estudionan avansa. Pa bo manda bo yiu 
EPI of Colegio Arubano ta practicamente 
ful un salario di 

minimumloon bo mester paga y esey ta haci 
cu hopi hoben no ta sigui studia. Esey nos kier 
evita. Den mi bishitanan den casnan mi ta topa cu 
hobennan cu tin hopi potencial pa studia, pero cu mester 
a stop di studia pasobra nan mayornan no por carga tur 
e gastonan. 

P’esey ta duel nos cu Gobierno di Mike Eman ta haci’e cada biaha mas dificil pa nos 
muchanan studia”, lider di MEP a mustra. 

Parlamentario sr. Jeffrey Kelly: 

Negativismo y hamber pa poder 
ta haci MEP ciego pa tur desaroyo 
positivo cu ta na bienestar di nos pais 


PARLAMENTARIO di fraccion di AVP, sr. 
Jeffrey Kelly a tuma nota di algun publicacion 
di MEP caminda cu e. o. lider di MEP ta bisa cu 
“ora bo mira estado di e scolnan e ta dunabo 
un tristesa”. 

Ora cu miembronan di fraccion di MEP papia 
e idioma aki y bisa cu Gobierno mester inverti 
mas den enseñansa, nan ta faltando respet na 
inteligencia di nos pueblo. 

Esaki Parlamentario Kelly ta mustra un biaha 
mas despues cu lider di MEP hunto cu tres ayu- 
dante cu a bay cu ne pa carga mesa, a bay para 
dilanti di un scol cu a wordo cera aña pasa, ya 
cu e no ta apto mas pa sigui hinca muchanan 
den e edificio. 

Hipocresia y ciego pa desaroyo positivo 

“Na momento cu MEP ta papia cu mester 
inverti mas den enseñansa, ta net algun dia 
despues cu Gobierno di AVP a percura pa Co- 
legio San Antonio na Santa Cruz, haya un joya 


% 'D wyiÁfatdi?. Tel: 



Avenida Milo J.Croes # 118 - A 

5883948, Fax: 5883945 

Dilanti Flora Market na Dakota 

Horario: 8.30AM-5.30PM (nonstop) 
E-mail: doorhandle @ setarnet.aw 


Vakantie ta den porta, 

ladron lo ta mas activo den e temporada aki. 
Na ‘The Doorhandle’ nos lo conseha bo ariba 
tur materiaal pa segura bo propiedad, 
pa asina bo por bai tranquilamente cu vakantie. 


di un scol pa duna educacion. 

Mas tristo ainda ta cu lider di MEP mes tabata 
presente na apertura di e scol aki. 

Un scol cu a deteriora bou maneho di Gobierno 
di MEP, mientras cu algun dia despues otro 
scol renoba a wordo entrega na Gobierno y 
ta trata aki di Colegio San Augustin na San 
Nicolas cu tambe a wordo comberti den un 
scol sumamente bunita cu sin duda ta brinda 
un ambiente placentero pa muchanan haya 
educacion”, e Parlamentario a mustra. 


“No tabatin Gobierno den historia di pais 
Aruba, cu a inverti asina hopi den enseñansa 
y drecha scolnan di e forma cu esaki a bin ta 
tumando luga den ultimo 7 aña y aki un biaha 
mas tin cu mustra cu e suma cu Gobierno di 
AVP a inverti den enseñansa, ta cerca di 30 
miyon florin di cual 23 miyon a bay pa 
renobacion di cantidad di scol tur rond 
di Aruba. 

Casi 21 miyon florin a wordo inverti 
via fondo di FDA y mas di 
2 miyon Florin a wordo 
inverti via Onderwijs- 
fonds. 

Ainda ta trahando riba plannan pa construi 
hasta algun scol nobo y siman pasa caba a 
desvela e borchi pa inicio di e proyecto di con- 
struccion di un scol nobo pa Princes Amalia, 
mientras cu tin otro scolnan ta den proceso di 
renobacion. 

Ya caba Gobierno a inverti den un total di 18 
scol y ta sigui traha pa atende cu renobacion 
y construccion di otro scolnan buscando tur 
forma pa por financia e proyectonan impor- 
tante aki”, segun Parlamentario Kelly. 

Ta sondea alternativanan pa sigui in- 
verti den infrastructura 

“Un di e sistemanan cu ta den discusion n’e 
momentonan aki ta pa ehecuta e construccion 
y renobacion di e scolnan den e asina yama 
PPP, pero kico nos ta mira cu e mesun hende- 
nan cu a bay para na un mesa pa papia riba 
un scol cu ta den plan di renobacion caba, ta 
criticando e sistema di PPP cuestionando cu- 
anto placa Gobierno tin cu paga den proximo 
añanan. 

Sinembargo, ta fondonan cu a ser inverti 
den desaroyo di nos pais, den 
progreso di nos pueblo y 
pa bienestar di nos ciu- 
dadanonan, pero ta un 
sistema cu miembronan 
di fraccion di MEP no 
lo compronde ni awe 
y ni den futuro”, Par- 
lamentario sr. Jeffrey 
Kelly a duna di conoce. 




Tel: 5821164 
Cel: 5931189 
Fax: 5880109 
w w w. boutique keyl a . com 



Nos tin hopi paña nobo y bunita 
di size S te cu size 26 
Pasa wak pa bo mes!! 

O tó "ishe*u5, em 

facebook 

• Flexibel y di resistensia halto 
contra erosion 

pa 4:00 PM 


SELLAMUR 


• Tratamento di concret pa coregi, 
penetra y blokea e humedad 
creciente den murayanan cu no ta 
permanentemente muha of bao awa. 


i ~ * - --- — 

Habri nonstop di dialuna pa diabierna 7:30 AM 


Dangui Oduber di MEP: 

Gobierno no kier tuma accion 
pa scapa Caya Betico Croes! 


KVK: Situacion di Caya 
Grandi a empeora 


“ALGUN siman atras nos a bishi- 
ta Caya Betico Croes y nos a trece e 
imagenan pa pueblo mes por wak 
con e situacion den Caya ta. 

Un situacion hopi penoso caminda 
tin mas tienda cera cu tin tienda 
habri den Caya. Durante nos 
bishita, nos a constata cu tin 30 
tienda cu a cera nan porta, y awor 
cu nos ta na fin di luna di juni, 4 
mas a cera nan porta tambe, cu ta 
yega na un total di 34 tienda cera. 
E situacion den Caya no a bira 
miho, sino el a empeora”, segun 
Dangui Oduber. 

En bes cu Gobierno di Aruba a 
tuma accion y a haci algo pa trece 
un alivio pa comercio den playa, 
nan ta sigui castiganan. 

Gobierno di Mike Eman ta prefera 
pa tur tienda cera nan portanan 
prome cu tuma accion. Nos mester 
tene bon na cuenta cu na momen- 
to cu un tienda cera su porta esaki 
kiermen: mas desempleo, menos 
entrada di BBO pa Gobierno, me- 
nos entrada di primanan AZV y 
AOV pa Gobierno, menos entrada 
di loonbelasting pa Gobierno y 
asina nos por keda menciona tur 
e consecuencianan cu cada ciere 
di tienda ta trece cu ne. Tin solu- 
cion p’e situacion, pero Gobierno 
ta ignorante y terco. 

Nan no kier yuda comercio. Kico 


comercio a haci nan, nos no sa”, 
Dangui Oduber ta expresa. 

“Gobierno mester por habri Caya 
Betico Croes pa circulacion di 
trafico. 

Si esaki pasa lo trece bida bek den 
centro di ciudad y e fluho aki mes 
lo yuda tiendanan cu nan benta. 
Aruparking ta keda un problema 
hopi serio y nos a spera mas com- 
prension di parti Otmar Oduber. 
En bes cu e purba yuda, e ta critica 
comercio y ta culpanan cu nan no 
ta bende. 

El a bisanan cu nan no ta inverti, 
nan no ta innova y nan mester per- 
cura pa aumenta nan benta. Loke 
Otmar Oduber no ta compronde 
t’e hecho cu bao di e circunstan- 
cianan cu Caya Betico Croes ta, ni 
con bon bo producto y surtido ta, 
bo no ta bende!”, Dangui Oduber 
a mustra. 

“Gobierno a haci’e imposibel cu 
introduccion di Aruparking, pa 
comercio por bende. Lo ta bin 
pa Mike Eman, Otmar Oduber y 
Benny Sevinger mes bay cana den 
Caya Betico Croes y nan mes papia 
cu e comerciantenan y puntranan 
con e benta ta bayendo. Puntra 
nan si benta a aumenta manera 
Otmar Oduber ta bisa. 

Puntra nan si bao di e circunstan- 
cianan actual nan lo sobrevivi. 


Na momento cu un Gobierno no 
kier scucha pueblo y no kier scu- 
cha comercio, e ta bira un prob- 
lema serio pa un pais. 

Otmar Oduber kier keda insisti cu 
Aruparking ta algo bon y el a yuda 
comercio. 

Loke e no ta compronde ta cuanto 
tienda a cera nan portanan, con 
hopi benta di comercio a cay den 
Caya pa via di Aruparking y n’e 
momentonan aki hopi mas tienda 
lo pasa den mesun cos. 


Kico ta costa Gobierno haci algo 
cu Aruparking. Si nan no kier 
elimin’e, duna algun ora pa dia 
di parkeo gratis pa wak si esey lo 
yuda. 

Keda sin tuma accion lo significa 
fin di Caya Betico Croes. Ta tristo 
y lamentabel con un Gobierno ta 
wak su Caya ta sangra, su caya ta 
wordo mata y no kier tuma accion 
y trece cambio!” Esaki ta locual 
Dangui Oduber a duna di conoce. 

Segun Parlamentario Chris Romero di MEP: 

Gobierno di AVP a logra 
produci unicamente 1.7% di 
energia alternativo den 
7 aña di Gobernacion 


“UN biaha mas nos por a mira sr. Mike Eman y sr. De 
Meza ta cana bisa cu actualmente Aruba ta riba un 
consumo di 17% di energia alternativo. Mi tin cu bisa 
cu finalmente nos por scucha sr. Mike Eman papia algo 
realistico, aunke e ta keda purba bende nos un 6 pa un 
9”, segun Parlamentario Chris Romero. 

“Berdad ta cu den e ultimo 7 aña aki di Gabinetenan 
Mike Eman I & II, e unico porcentahe di energia alter- 
nativo cu nan a logra acumula ta loke cu ta haya for di 
e panelnan solar na Aeropuerto Internacional Reina 
Beatrix, cu ta mas o menos 1.7%. 

Lagami splica na un manera mas detaya pakico mi ta 
bin cu e ponencia aki. 

Ta conoci cu e molinanan di biento na Vaderpiet ta 
produci aproximadamente 14% di energia alternativo. 
Pero esaki no ta necesariamente un logro cu por duna 
sr. Eman y su Gobierno, pasobra e molinanan aki ta 
existente caba for di e gobernacion anterior bou sig- 
natura di MEP. 

E sobra porcentahe cu ta cera e 17% cu tanto sr. 
Eman y sr. De Meza ta gaba, ta loke e particularnan 
ta aporta cu ne pa medio di nan mesun inversion pa 
produci energia alternativo, sea na nan cas of negoshi”, 
e Parlamentario a mustra. 

“Dus si nos sinta analisa bon, sr. Eman ta bolbe pronkia 
cu pluma cu no ta di dj’e! 

E unico logro pa cu energia alternativo cu Gabinetenan 
Mike Eman I & II tin bou nan nomber ta e panelnan na 
aeropuerto. E molinanan di biento na Vaderpiet ta un 
logro di Gobierno di MEP, y e panelnan solar riba cada 
cas of negoshi ta un logro priva di cada ken cu a dicidi 
di inverti den esakinan. 

Mi pregunta na Prome Minister di Aruba: Cu ki cara bo 
ta biahando rond mundo promoviendo energia berde, 
caminda cu den 7 aña como cabes di Gobierno bo unico 
logro tabata di produci 1.7% di energia alternativo? 

Ta berdad cu Aruba ta produciendo actualmente 17% di 
energia alternativo, pero loke cu no ta berdad ta cu esaki 
ta danki na sr. Mike Eman su Gobierno”, Parlamentario 
Romero a duna di conoce. 

“Mirando tur e acontecementonan rond di e maneho 
sostenibel fracasa di AVP su Gobierno, mi ta dirigi otro 
preguntanan na sr. Eman: Con sigur y realista ta pa 




bisa cu pa 2020 Aruba lo ta 100% 
sostenibel? 

Si den 7 aña di tempo bo a logra 
produci unicamente 1.7% 
di energia alternativo, 
con bo por sigura cu 
pa aña 2020 Aruba 
lo draai 100% riba 
energia alternati- 
vo?”, Parlamenta- 
rio Chris Romero 
di Partido MEP a 
finalisa bisan- 
do. 


FERTEC N.V. 

AIRCONDITION & REFI7IGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 



3EER up to 25.00 

SlSCXJRCE' 

Home Energy System 

New generation of 
inverter minisplit 


The Only Inverter Central 
Unit with 

Solar Panel Connection 

Parlamentario mr. Xiomara Maduro: 

Atrobe no tin espacio financiero 
pa traha HAVO/VWO na Noord 



regering lljkt voomemens te zijn deze PPP-constructies te financieren uit een apa 


-1 


CFT den su ultimo raport a 
elabora riba e proyectonan Pri- 
vate Public Parterschip (PPP) 
cu Gobierno ta bin ta haciendo 
ultimo tempo. Den e raport CFT 
a indica cu Gabinete Eman a haci 
demasiado uso di PPP cu e conse- 
cuencia cu mester pone un pla- 
fond pa no sigi cu mas proyecto 
asina, ya cu lo bira dificil pa por 
paga e gastonan di PPP bek. 

Cu e proyectonan di edificio 
pa DOW/DIP, e Hospital nobo, 
Green Corridor y Watty Vos Bou- 
levard, ya caba Gobierno a tuma 
demasiado gasto riba su lomba 
cu mester bay wordo paga den e 
proximo 30 aña, cu consecuencia 
cu atrobe no ta resta espacio fi- 
nanciero pa traha e scol di HAVO/ 
VWO na Noord, miembro di Par- 
lamento pa fraccion di MEP, mr. 
Xiomara Ruiz Maduro a duna di 
conoce. 

Un lista largo di proyec- 


Corridor, Watty Vos Boule- 
vard, edificionan di MFA, 
edificio di John F. Ken- 
nedy pa auditorium y De- 
partamento di Enseñansa 
y e scol pa MAVO/HAVO/ 

VWO na Noord. Pero te cu 
awor t’e proyectonan di 
Hospital, Green Corridor, 

Watty Vos Boulevard y 
e edificionan di MFA so 
tin prioridad y e scol pa 
HAVO/VWO na Noord 
mes cu ta un prioridad 
grandi pa nos pais, p’e 
habitantenan di Noord 
y nos hobennan en gen- 
eral, no tin fin di wordo 
traha. 

Y awor cu CFT den su raport a 
mustra cu Gabinete Eman a caba 
cu e espacio financiero pa paga e 
gastonan di e PPP bek, e scol di 
HAVO/VWO atrobe no lo wordo 
traha. 


donan publico, segun Xiomara 
Ruiz Maduro. 

Na 2009 ora Prome Minister 
Eman a yega na poder el a haya 
placa cu MEP a recupera di Plant 
NV y cu a wordo hinca den e 
fondo di FDA. 

Eyden tabata tin 29 miyon florin 
reserva pa traha un scol HAVO/ 
VWO na Noord. Pero Prome Min- 
ister Eman hunto cu e Staatssec- 
retaris Hulandes, Anke Bijleveld 
a cambia destino di e fondonan 
aki y a destine pa cumpra tram 
pa core den Oranjestad, cu conse- 
cuencia cu e scol na Noord no 
a wordo traha mas. 

Despues pa tene pueb- 
lo di Noord na liña, a 
bisa cu na juni 2014 
lo cuminsa traha 
e scol pa MAVO/ 
HAVO/VWO na 
Noord den forma 
di un proyecto 
PPP cu lo ta un 
inversion di 18 
miyon pagando 
bek den 25 aña. 
Pero e ultimo 


raport di CFT a mustra bon 
cla cu Gabinete Eman a abusa di 
proyecto PPP cu consecuencia cu 
no tin placa mas pa por bay paga 
pa laga traha e scol na Noord den 
forma di PPP. 

Inversion den beton cu asfalt 
lagando enseñansa sin placa 

Ta lamentable, segun Xiomara 
Ruiz Maduro cu Gabinete Eman 
ta laga ehecuta proyecto PPP 
solamente den inversion den be- 
ton cu asfalt lagando enseñansa 
mes sin placa. 

Pesey ta masha remarcabel cu 
Minister Hooyboer-Winklaar 
poco dia atras den prensa ta spli- 
ca cu lo busca manera pa drecha 
scol por medio di proyecto PPP. 

Sea Minister Hooyboer-Winklaar 
ta gaña pueblo of e mandatario 
no conoce e contenido di e raport 
di CFT den cual nan ta splica bon 
cla cu Gabinete Eman a abusa cu 
proyecto PPP den asfalt y beton 
y no ta resta espacio financiero 
pa inversion den enseñansa, pa 
drecha scol of pa traha e scol pa 
HAVO/VWO na Noord. 


to PPP 

Hopi biaha Prome Min- 
ister Mike Eman ta 
gaba cu su lista lar- 
go di proyecto PPP 
den cual ta figura 
e Hospital, Green 


Tram enbes di 
scol na Noord 

No ta prome 
biaha cu Gabi- 
nete Eman ta 
pone prio- 
ridad robes 
na fon- 

Minister Michelle Hooyboer-Winklaar ta anuncia 

Scm Augustin College ta 
habri bek na augustus 
den nan propio edificio 





Mainstreet San Nicolas Tel. 584-3999 
open 9.00 - 13.00 and 14.30 - 18.30 


DRAGON 

CD & ELECTRONICS 


DURANTE di un bishita cu a inclui un recorido di e parti renoba, como tambe e expansion di 
e edificionan di San Augustin College, Minister di Enseñansa Michelle Hooyboer-Winklaar 
a anuncia cu e scol ta habri bek na augustus 2016. 


Oragon speclávs. 


Samsung note edge 


blu sport 4.5 
at 210.00 


Samsung s3 mini 
afl, 315,00 


AJso: Samsung S5 , mfnJ, Samsung 34, Samsung 4 mini H 33 tmlni etc. .. 
Accassories for aii Samsung and Iphone models 

Toshiba Laptop 15,6 "4Gb 320Gb Haiddisk, Afi. 900,00 
Hp Ink cairidges, Universal laptop adaptefs etc.. 
fTunes gift cands $ 10.00, $ 15.00 and S25.00, 

Gcogle pJay cards and Playstatton Netwoik cards. 

Seies, repair and aocessories Ebr all Samsung nvxieis and other ceilufam. 
Unlock, reJoad, resat, upgrade, repJace Jcd, keypad. speaker etc. 


Algun luna pasa e mandatario a bishita e scol pa haya un bista di e progreso, y siman 
pasa a bolbe hunto cu personanan cu ta liga cu e scol, incluyendo e cabesante di e 
scol sra. Maribel Geerman-Lampe y e ex-cabesante di e scol, esta Parlamentario 
Jeffrey Kelly. 

Tambe presente tabata Miembro di Parlamento sra. Lorna Varlack y sra. Clarissca 
Velasquez. 


Minister Hooyboer-Winklaar a splica cu na cuminsamento di e aña academico 
2016/2017, e team di e scol y nan alumnonan lo ta den edificionan renoba 
y un parti nobo, cu cuater lokaal adicional y elementonan clave cu ta brinda 
miho posibilidadnan di acceso pa personanan cu deshabilidad fisico. Esaki- 
nan tabata inversionnan necesario pa un enseñansa moderno, el a agrega. 


Minister Hooyboer-Winklaar a expresa cu e ta contento di por wak e 
renobacion realisa y e ampliacion completo, particularmente como cu ta 
trata di un scol cu ta presta asina bon den e ultimo añanan, unda cu ta 
conta cu alumnonan cu ta sali e mihonan y entre e mihonan na nos isla. 


E infrastructura di e edificio renoba y amplia ta pas cu e motivacion 
y dedicacion na enseñansa cu ta wordo desplega p’e team completo 
y tur e alumnonan di San Augustin College, e mandatario a conclui 
bisando despues di su recorido di e scol. 

E necesidad di 
bon gobernacion 
na Aruba 


DIAMARS 21 di juni 
ultimo, Universidad di 
Aruba den colaboracion cu 
Fundacion Gobernacion 
di Calidad Aruba (FGCA) 
a duna un presentacion 
pa publico en general 
tocante:‘E necesidad di 
bon gobernacion na Aru- 
ba’. 

Pa un sala casi yen a mus- 
tra riba e necesidad pa 
Aruba cuminsa cumpli riba 
termino corto cu e reco- 


mendacionnan di Raport 
Calidad. 

Apenas 15 aña pasa e Go- 
bierno di e tempo ey a 
reconoce cu calidad di 
gobernacion no tabata di 
gaba. 

Pesey a firma un acuerdo 
(Protocol 2000) cu gre- 
mio sindical y comercial 
cu lo ehecuta e recomen- 
dacionnan pa mehora e 
calidad di gobernacion y 
e proceso politico. 


Sinembargo, a para e 
proceso ey apenas 1 aña 
despues. Mientrastanto a 
ehecuta un cantidad ma- 
sha limita di e protocol. 

Pesey tambe gobernacion 
por a sigui manera antes 
cu elemento hopi dañino 
pa comunidad. Special- 
mente patronahe politico, 
un administacion finan- 
ciero deficiente y un gran 
cantidad di proyecto du- 
doso a percura pa comu- 
nidad perde masha hopi 
placa mes. 

E tres elementonan aki a 
persisti pa tres decada y a 
percura pa debe di Aruba 
crece na un manera incon- 
trolabel. 


Den e historia cortico di 
pais Aruba desde su Status 
Aparte, esakinan tabata e 
motibo tambe cu semper 
tabatin problema finan- 
ciero. 

Segun FGCA nunca lo so- 
luciona e problemanan 
financiero, tanten cu sim- 
plemente lo busca manera 
pa tapa e buraconan den 
presupuesto pa medio di 
impuesto nobo of econo- 
misacion di p.e. subsidio. 
Sinembargo, mester elim- 
ina e causanan, esta pa- 
tronahe politico, e admin- 
istracion deficiente (cu 
porcierto awor ta hay- 
ando atencion positivo 
bou di presion di CAFT!) 


y e proceder dudoso pa cu 
proyecto. 

Asina so por mehora porfin 
nos situacion financiero. 
Esey ta unicamente posi- 
bel si henter comunidad, 
incluso ciudadano, agru- 
pacion comunitario, gre- 
mio sindical y comercial 
ta logra uni nan esfuerso y 
convence e mundo politico 
pa goberna segun norma 
di bon gobernacion. 

Esey ta rekeri un dialogo 
sano cu miras pa un Aruba 
duradero. 

Pa mas informacion, por 
consulta e website di 
FGCA: www.bongober- 
nashonaruba.org 


Partido MEP tocante caso di schoolgeld: 

MEP ta condena cu Minister a castiga muchanan y mayornan 




RECIENTEMENTE, SKOA a gana un caso 
den corte contra mayornan pa cu pago di 


Aruba Beach Club 

Week 32 - Rent 


schoolgeld. Cu esaki SKOA un biaha mas ta 
libera Gobierno di su responsabilidad y ta 
prefera di pone mayornan paga 
mas placa. Tur esaki mientras cu 
Gobierno ta esun cu mester carga 
cu e gastonan aki, pero SKOA no 
tin e curashi pa pone presion riba 
Gobierno. MEP ta condena tambe e 
actitud di Minister Michelle Hooijbo- 
er-Winklaar cu a perhudica tur nos 
muchanan di scolnan SKOA. 
Minister Hooiboer-Winklaar a core 
pa su responsabilidad di duna SKOA 
mas fondo, pero a scoge pa castiga 
nos muchanan cu henter un aña no 
por a tene actividad. 

E Minister kier culpa mayornan, 
pero e realidad ta cu e aumento di 
e schoolgeld di 
SKOA tabata 
debi cu e Min- 
ister 
n o 


kier a duna SKOA placa scondiendo tras di e 
hecho cu SKOA no a entrega cuenta financiero 
anual. Pero e mesun Minister ta pone miyones 
disponibel pa Rietveld Academie sin cu Riet- 
veld mester duna cuenta financiero anual. 
Minister Michelle Hooiboer-Winklaar a dem- 
ostra cu e no tin curason pa nos muchanan di 
scolnan Catolico y e muchanan ni nan mayor- 
nan lo lubida con Minister Michelle Hooiboer- 
Winklaar a castiga nan un aña largo. 

Tin placa pa Minister Michelle Hooijboer- 
Winklaar pa tur sorto di cos. E Minister aki ta 
bon den haci bunita, pero el a demostra un 
biaha tras di otro cu e no tin curason pa nos 
muchanan ni pa enseñansa en general. 

E Minister aki ta actua como dictador riba 
su mes, y ta prefera uza tur placa na su me- 
sun propaganda, cu na enseñansa. Minister 

Michelle Hooiboer- 
Winklaar ta un 
berguensa como 
Minister. 


1 Deluxe Bedroom 
Date: Saturday, 
6th to 13th August 
1 week - US $995,- 


Interested please call 594-0909 

Arupark ing ta anuncia e app 
pa parkeermeters, iParkMe 



Never again 
a clamp 
on your car 



If you 
don f t have 
any change 


Control the . . 

parking meter \ 
from your mobile \ 


No more clamps 

Easy and practical 


iParkMe 



If you 
always have 
extra time 





Pay the parking 
meter f rom your 
mobile 


No more clamps 

Easy and practical 



iParkMe 


Save with the 
parking meter 
f rom your mobile 


No more clamps 

Easy and practical 



iParkMe 



Don't run! 



Take the parking 
meter on your 
mobile 


No more clamps 

Easy and practical 

iParkMe (kj) 


Start 

End 

01:59 PM > 

2e/0B/2m 

03:29 PM 

26/06/2016 

$ 112 > 

tif 30min 

• 

Ihr 30min 

9hr iSmin 


+15 +60 

mas 

Time Confirm 

@J 

ARU $ 10,03 

_ fSL. 


Recharge 


Confirm your Operation 

□ □ 

cj-, OR or Barcode 


visa | Payment method 


Credit code 


Transfer Balance 


Add balance with Pa 


IJndate balance 

$ 10.03 



=D> 


H> 

ARU 


Park / Extend time 

[=] 

Plate 

A1322 

Locatlon 

Zone G 

Rate 

Standard 

Space 


\ 

JcV ^ 

m --——. i — i 

<•> 



(Jj Pay For Parking 
Confirm Your Operation 


IHA1322 

G99 

™ Rate 

Standard 

($) Amount/Time 

$ 112/Ihr 30min 

j{^ Servtce Fee: 

$0.00 

0 Associatecf VAT: 

$0.00 

§) Total: 

$112 

0 Start lime: 

01:55 PtVl 28/G6/2016 

f f\ ÉndTime: 

f_j Tue 28/06/2016 

03:29 AM 


Confirm 

ARU $ 10.03 



DIAMARS mainta, Aruparking a anuncia cu 
dia 8 di juli lo introduci e app pa parkeermeters, 
iParkMe, ofreciendo asina un facilidad y servicio 
adicional pa tur usuario di Aruparking. 

Director sr. Teo Croes a indica cu entrante e 
fecha aki e pago di parkeermeters por wordo 
haci via e app, cual por wordo download gra- 
tuitamente riba iStore, PlayStore of website di 
Arubparking: aruparking.com. 

E facilidad di pago aki lo bay ta beneficioso pa 
mayoria di hende mirando cu sea e persona ta 
den un reunion, ta come of ta shop e no mester 
bay te na un parkeermeter pa recarga, e por 
wordo haci rapidamente via celular. 

E download y costo di e prome dos lunanan lo ta 
gratuito y despues e lo tin un costo di 3 dollar pa 
luna, durante cual lo por haci uzo di e servicio 
cuanto biaha cu ta desea. 

Pa recarga e credito di e app por haci’e via credit 
card, Paypal of por pasa na oficina di Aruparking 
den Wilhelminastraat y e minimo pa recarga lo 
ta di 10 dollar. 

Uzo minimo inicial ta di 2 Florin pa 1:30 ora y 
despues di e esey lo por recarga pa un minimo 
di 3 minuut. 

Marvin Maduro, IT di Aruparking a duna un 
splicacion un poco mas detaya pa loke ta e uzo 
di e app. El a bisa cu e app ta hopi simpel pa uza: 
Simplemente mester registra e plach’i number di 
e auto na cuminsamento pa por “park, unpark 
y recarga”. 

E ultimo aki por wordo haci via Paypal, credit 
card of cash na oficina di Aruparking. 

E pago di parkeo ta bay den 3 stap simpel: Primi 
pa paga; Selecta e zona; y Confirma e zona. 

Un beneficio grandi di e app ta cu e ta duna placa 
bek. Si p. e. a paga pa para 5 ora y solamente a 
uza 3ora, e usuario ta bay n’e opcion di “unpark” 
y e resto di placa cu no a wordo uza lo bay bek 
na e saldo cu tin disponibel. 

Tambe e app ta duna notificacion n’e usuario 
ora su tempo paga pa parkeo ta finalisando y ta 
duna e opcion pa pone mas placa. 

E idioma di e app ta na Ingles, pero lo parti in- 
formacion di e app no solamente na Ingles, pero 
tambe na Spaño y na Papiamento. 

Finalisando por bisa cu e placa cu wordo de- 
posita rib’e app no lo caduca y lo por wordo uza 
na cualkier momento. 

Aruparking lo sigui traha pa mehora nos servicio 
mas ainda na nos clientenan ofreciendo dife- 
rente posibilidadnan y e miho calidad posibel. 
Nos ta invita tur hende pa entrante 8 di juli 
download e app gratuitamente y conoce tur e 
beneficionan di dj’e. 

Proceso di implementacion ta cuminsa 

Minister Alex Schwengle 
a ricibi nota di maneho 
pa nos grandinan 

E nota di maneho pa cu hende grandi na Aruba a keda cla y entrega 
na Minister di Salud Publico, Deporte y Cuido di Nos Grandinan, dr. 
Alex Schwengle, diabierna den sala di Ministerraad. 

E proceso pa yega n’e documento di maneho a dura mas of menos dos 
aña, y tabata un proceso unda a envolve tur e gruponan di interes cu 
ta traha na bienestar di hende grandi na Aruba pa cu nan cuido. 

E documento aki ta e prome di su tipo, a categorisa e momento di entre- 
ga como un momento historico den cuido na Aruba. El a wordo realisa 
p’e “ouderenafdeling” di Departamento di Salud Publico (DESPA), cu 
a traha hunto cu instancianan manera Stichting Algemene Bejaarden- 
zorg Aruba (SABA), Wit Gele Kruis (WGK) y casnan di cuido pa hende 
grandi priva, como tambe Thuiszorg, y mas. 

Den e documento ta delinea tur faceta di cuido di hende grandi, incluy- 


endo e rekisitonan minimo pa un cas di cuido. Minister Schwengle ta 
splica cu a tene cuenta cu e deseonan di pueblo na momento di traha 
e documento y a uza informacion di un encuesta haci pa CEDE Aruba. 

Den e sondeo un gran parti di e personanan entrevista a expresa cu nan 
lo kier keda na nan cas of den nan mesun bario ora cu nan bira grandi. 
Preferiblemente nan lo no kier bay biba den un institucion. Teniendo 
esaki na cuenta a dicidi cu e rumbo cu mester tuma ta di provee mas 
“thuiszorg” y “wijkzorg”, esta cuido na cas y cuido den bario. 

Minister Schwengle a laga sa cu e ta di opinion cu e Minister no ta 
omnipotente, pero e proceso pa bin na maneho ta un tarea cu ta wordo 
comparti cu e “veld”. 

El a splica cu DESPA mester hunga un rol mas grandi como “beleidsdi- 
rectie” di e pais y ta yuda e Minister den comberti su vision den maneho. 
DESPA tin e rol tambe como e instancia cu ta yuda y brinda apoyo n’e 
“veld” pa yega e metanan cu tur partido envolvi kier yega hunto. 

E mandatario a agrega cu a forma Plataforma Pa Nos Grandinan, unda 
cu tur participante di e “veld” tin un voz pa yuda e Minister y DESPA 
pa tin miho maneho, y un maneho mas integra posibel. Esaki ta resulta 
den inversion mas eficiente di fondonan disponibel. 

E mandatario a bisa cu e ta sinti awo cu tin rust den e “veld”, y cu tin 
un vision cu tur partido ta traha cu ne y ta sostene. 



Minister dr. Alex Schwengle a splica cu lo yega un punto tambe 
unda cu no lo bay duna subsidio mas, pero gradualmente ta haci 
cambio p’e maneho financiero bay pa medio di AZV. 

Pa logra esaki mester haci adaptacion den e ley di AZV, el a añadi. 
Lo brinda sosten n’e “veld”, pero no ta “yega duna placa” mas. 
Analisis y documentonan cu ta splica inversionnan lo ta parti 
di e proceso pa haya e fondonan, p’asina tin miho control y por 
comproba pa pueblo cu a maneha e placa na un forma cu ta por 
hustifica, e mandatario a conclui bisando. 

Estcmdo riba honeymoon... 

Piscá venená a causa morto 
di pareha Hulandes na 
La Romana, Santo Domingo 



PUNTA CANA - E pareha Hulandes recien 
casá cu a muri bou di circunstancia misterioso 
na la Romana, Republica Dominicana, Jeroen 
y Michou, a muri como consecuencia di a comé 
piscá venená. 

Dokternan cu a trata di scapa bida di Jeroen 
(31) yMichou (28) a informá periodistanan di 
Telegraaf cu casi sigur t’e venenu ciguatoxine 
a causa nan morto. Esey ta un venenu natural 
cu ta acumulá den cierto piscánan predador y 
cu ta den laman Caribe. 

E dokternan Dominicano cu a trata e pareha 
personalmente den clinica Canela na La Ro- 
mana, a bisa cu e pareha cu tabata biba na 
Voorburg na Hulanda, no a muri a consecuen- 
cia di uso di droga ni siucidio. 

E pareha a muri dia 12 di juni ultimo despues 
di a bishita e isla Saona durante nan biahe di 
honeymoon. 

Henter anochi e pareha a arohá violentamente, 
pero mainta nan a muri. Nan tabatin apenas 
11 dia casá. 


E dokternan cu a trata 
e pareha ta Cesar Leon 
y Francisco Hernandez, 
kendenan tin hopi experi- 
encia cu paciéntenan cu a 
ingeri venenu. 

Despues cu e noticia a 
yega Hulanda, tabatin 
masha speculacion riba rednan social entre 
otro, pasobra e famianan no kier a divulgá e 
rapórt preliminar di e autopsia. 
Categoricamente e dokternan a rechasá cu e 
pareha lo a mata curpa. 

Un persona cu a mira e pareha den clinica na 
Santo Domingo a tende Jeroen bisa cu casi e no 
por hala rosea y esey ta despues cu su pareha 
a muri caba den ambulance. 

Dokter Leon a splica cu e reaccion cu e pareha 
a haña ta tipicamente venenamentu cu cigua- 
toxine di piscá contaminá. 

Si e paciénte haña tratamento rapidamente, 
cu ta mas o menos 4 ora, por trata e paciénte 
cu e remedi Manitol. 


Pero ora cu Jeroen y Michou Venema a yega 
hospital, ya caba e venenu a afectá su pulmon 
y su curazon y no tabatin scapatorio. 

Lo dura 6 siman promé cu dokternan haña e 
rapórt patologico definitivo pa afirmá si t’e 
ciguatoxine a mata nan. 

Hasta den su forma leve e venenu ta teribel, 
pasobra e paciénte ta arohá simannan largo, 
e ta sinti dolor di musculo y keintura. 

Piscá manera grouper y Lionfish tambe sa tin e 
venenu aki, pasobra nan ta come coral. 

Foto di e pareha Jeroen y Michou, kendenan 
a casa dia 1 di juni ultimo. 


Loket 
Ministerio 
Publico sera 
diahuebs 
te 10'or di 
mainta 


Banco Central di Aruba a publica 
su Annual Statistical Digest 2015 

BANCO Central di Aruba a publica su Annual Statistical Digest 2015. 

E publicacion aki ta contene datonan economico, financiero y social, incluyendo Aruba su sectornan 
financiero, real, externo y di Gobierno. 


MINISTERIO Publico ta 
informa cu su loket lo ta 
será mayan diahuebs 30 di 
juni 2016 te 10’or di mainta. 
Esey relaciona cu un reunión 
interno. Un suplica ta bay pa 
publico pa tene cuenta cu 
esaki. 

E loket lo habri bek después 
di 10’or. E orario normal di 
Ministerio Publico ta di dia- 
luna pa diabierna di 8.30 te 
11.30’or di maintay di 13.00 
tot 15.30’or di atardi. 


Tuma nota cu BCA a añadi den tabelnan C1 y C2 “Government Financial Operations” informacion 
adicional den “Memorandum items” y entrante 2012 un reclasificacion di e item “transferencia y sub- 
sidio” for di “otro gastonan” di Gobierno. 

Esaki pa duna mas informacion rib’e metodologia di e tabelnan. E informacion adicional ta inclui “ad- 
ditional timing and accounting differences” y transaccionnnan di Fondo Desaroyo Aruba. 

E ASD 2015 ta disponibel desde awe rib’e website di BCA www.cbaruba.org . 



Mainta 


w w w. facebook. com/awemalrt ta 

AVA Airways contento cu Omayra Leeflang a cuestioná e asunto 


Na varios ocasion Olivier Arrindell 
a bisa cu Oscar Derby no ta sirbi 
como Director Aviacion Corsou 

.Ta pa su motibo cu te cu dia di awe AVA Airways no a haña pérmit. 


WILLEMSTAD - Cu atencion AVA Airways 
Curaçao a tuma nota di e carta cu miembro di 
Parlamento sra. Omayra Leeflang a manda 
pa Minister di WRP, sra. Camelia Romer, ca- 
minda e ta haci pregunta riba e trabounan cu 
actual Director di Departamentu di Aviacion, 
esta e Jamaikino Oscar Derby a bon ta haci pa 
saca Córsou for di categoria dos. 

“Nos ta bisa cu 

atencion, pa- 

sobra tur e cos- 

nan cu sra. Omayra 

Leeflang a trece dilanti 

den su carta, ya den pasado 

recien na mas cu un ocasion 01- 

ivier Arrindell a pone dede riba e 

asunto aki, pero ningun hende 

nokierakere. 

Honorabel miembro di 
Parlamento sra. Leeflang a 
mustra cu su persona ta wak 
facts y informacion cu e tin ta cu 
contract di Derby ta caba final di jiili. 

E pregunta cu ta surgi ta: Kico Córsou ta haña 
bekp’e sueldo di 36 mil florin pa luna durante 
3 aña largo. Pa colmo cada fecha cu tabata 
keda duna, tabata cambia y aworaki tin un 
fecha cu tin duda riba dje. 

Sra. Omayra Leeflang ta haña cu durante 3 
aña Córsou a keda mes un caminda den cat- 
egoria 2 y nada no a sosodé. E loke cu a busca 
Oscar Derby pe durante tres aña no a logra di 
haci loke cu e mester a haci. 

Ta bin resultá cu na final di su contract ta bin 


un proposicion pa duna Wicks Group trabou 
na rason di 1.3 mion dólar cu lo mester haci e 
trabou cu Derby mester a haci durante 3 aña. 

AVA Air Curaçao, mediante di Olivier Ar- 
rindell for di 2014 a bin ta hala atencion di 
politica y di tur hende aki na Córsou cu Oscar 
Derby ta un impostor y cu a duna e hende 
robes trabou pa saca Córsou for di categoria 


2 pa 1. 

Durante dos aña largo Olivier Arrindell a 
splica Córsou cu Derby no ta bon pa Córsou. 
Ta hustamente pa motibo di Oscar Derby, AVA 
Airways no a haña su pérmitnan cu a pidi for 
dijanuari 2014. 

E delegacion di AVA cu a bay reunion di Par- 
lamento na Córsou, Olivier Arrindell a splica 
e asunto aki, pero ningun di e miembronan di 
comision di infrastructura encabesá pa Hum- 
phrey Davelaar no kier a kere. 

Awe por tuma nota cu un miembro di Par- 


lamento cu su curazon di bérdad ta bati pa 
Córsou, ta tuma e curashi pa manda Minister 
Camelia Romer un carta, caminda como rep- 
resentante di e pueblo aki e ta haci e mesun 
preguntanan aki, pero ta bay mas leu cu e 
asunto aki. 

AVA Airways ta convenci cu Oscar Derby ta 
y tabata un desaster pa Córsou, caminda el 
a cobra e suma astronómico di 36 mil florin 

pa luna, mas tur gasto 
adicional di cas, 
auto y biaha riba 
cuenta di Gobiérno 
y durante tres aña 
no a cumpli cu e 
loke cu e mester 
a cumpli cun’e cu 
ta pa saca Cór- 
sou for di cat- 
egoria 2. 

Pa colmo awor 
kier bay independisá Departamento di Avi- 
acion, caminda ta bay duna compinchinan e 
trabou. 

AVA Airways ta mustra cu no solamente cu 
Oscar Derby no ta sirbi pa saca Córsou for di 
categoria 2, pero tambe papia cu e trahador- 
nan na Ser’i Mahuma y tur hende lo haña sa 
ki tipo di persona e ta. 

Na Jamaica mes nan a core cun’e y nos aki 
na Córsou a bras’é y dun’é tapijt córá pa cana 
riba, den un funcion cu e nota sirbi at all pe. 
AVA Airways lo vigilá e asunto aki cu wowo 
difalki. 

Servicio pa 
Comunidad 


. iMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Eagle N.V. 

Pariba di Brug: 

San Lucas N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


nui 

I ilr>! ;• 

The Media Group 

Margrietstraat #3 
Oranjestac/, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Chauffeur ta ocasiona accidente 
cu a resulta fatal p 7 e ocupante 



WILLEMSTAD - Diamars 28 di juni 
2016, alrededor di 6’or di mainta, Central 
di Polis a haya un melding di un accidente 
di trafico cu a tuma luga na Tera Kórá, na 
altura di Duzu. 

For di investigacion preliminar cu Polis a 
realisa n’e sitio, a resulta cu chauffeur di 
un auto di famia color berde cu tabata core 
rib’e caminda ariba menciona den direccion 
di Otrobanda, a bay pasa un fila di auto. 

Na dado momento e chauffeur a hay’e cu e 
trafico for di direccion contrario. 

Pa evita un choke frontal, e chauffeur a kita na man 
drechi y a dal contra un otro auto blanco cu tabata core 
na su man drechi. Consecuentemente e auto blanco 
a bay dal den un cura di cas pa despues bay bolter. 
E vehiculo berde cu a ocasiona e accidente a bay dal 
violentamente contra di un palo di luz. 

E chauffeur aki a keda transporta cu ambulance pa 
policlina di Sehos pa tratamento medico p’e heridanan 
cu el a ricibi. Mientras cu e ocupante Cristobalina Al- 


cantara Francisco-Sanchez, naci na Santo Domingo, 
dia 9 di januari 1965, a ricibi varios lesion y a fayece 
n’e sitio di accidente mes. Dokter di Polis a constata 
morto di e victima. 

Chauffeur di e auto blanco cu no tabatin lesion di 
gravedad a keda di bay su dokter di cas pa tratamento 
medico. Departamento di trafico ta continua cu e in- 
vestigacion. 


X presa bo mes 

Carta habri pa tur stimado di Papiamento 

Prensa di Aruba; Arte di palabra Aruba; Fundacion Lanta Papiamento Aruba; 

Ministerio di Cultura Aruba. 

Minister Otmar Oduber; Departamento di Cultura, Director, señor Dumfries 


TA cu enorme satisfaccion y un euphoria total nos a 
ricibi e grato noticia cu señora Noris Doran a ricibi e 
condecoracion mas halto di pueblo di Corsou for di 
man di Minister di Cultura, señora Irene Dick, Cruz di 
Merito, pa Noris Doran su trabou den forma particular 
na interes di pueblo di Corsou traspasando cultura y 
literatura na Papiamento pa pueblo di Corsou en gen- 
eral en especial pa hoben. 

Pa basta tempo Noris ta portador di e cruz aki cu un 
entrega total. Noris su trabou a crusa frontera yega 
Aruba y Bonaire pa medio di charla declamacion 
workshops, investigacion, combersacion y bishita cu 
ta regarda Papiamento. 

Dia 2 di july 2016 proximo, Dia di Corsou, publica- 


mente na Brion Plein, Noris lo ricibi e prestigioso 
condecoracion Cruz di Merito pa su trabou exepcional 
y su bida dedica na nos idioma Papiamento pa hoben 
adulto anciano sin distinccion di rasa, credo, color ni 
edad y dedica na conserva documenta haci nos idioma 
cultura y historia ABC conoci. 

Pabien na famia Doran. Pabien na Anaku Kuumba. 
Pabien na tur esnan cu un dia a pasa den Noris su man. 
Pabien Aruba Bonaire y Corsou. 

Bo amiga cu tabatin e honor y placer di por a compaña 
bo den algun goso y logro trabou y trafat. 

Munye Oduber Winklaar. 

Diabierna awo, 1 di juli 

'A Musical Night' 
na Cas di Cultura cu 
diferente atrista di 
Hulanda y local 



CAS di Cultura ta anuncia cu 
diabierna awo, dia 1 di juli, lo 
tin un evento spectacular, esta “A 
Musical Night”, cu e anochi aki lo 
tin artistanan di Hulanda manera 
Vera Mann, Mariska van Kolck y 
Stanley Burleson, y di Aruba nos 
mesun Alydia Wever y Edjean 
Semeleer. 

Vera Mann a hunga den “My 
Fair Lady” na aña 1987 y tabata 
e prome Hulandes cu a hunga 
“Evita” cu a wordo produci dor di 
Koninklijk Ballet di Vlaanderen. 
Vera Mann a hunga den diferente 
obra manera ‘Les Miserables’, 
‘West Side Story’, ‘Diana’, 
‘Sweeney Todd’ y ‘Mamma Mia!’. 

Mariska van Kolck a studia na 
theaterschoolopleiding di e 
academia prestigioso Nel Roos. 
Mariska a gana dos biaha e John 
Kraaijkamp Musical Award den e 
categoria di personahe principal 
femenino den e obra musicalnan 
di ‘Oliver’ y ‘42nd Street’. 

Den 2008, Mariska a gana e miho 


personahe femenino principal di 
Musical Award pa ‘Ciske de Rat 
- de Musical!’ y como personahe 
Roxy den e musical ‘Chigaco’. 

Stanley Burleson ta hopi conoci 
den mundo di musica na 
Hulanda. Stanley a participa 
den diferente produccion manera 
‘Cats’, ‘Miss Saigon’, ‘Chicago’, 
‘La Cage Aux Folles’ y ‘Sister Act’. 
Stanley por canta, baila y actua, 
tambe Stanley ta choreografo 
y director pa television y 
‘podiumproducties’. Stanley ta 
haci coreografia pa cantante 
Karin Bloemen hopi biaha. 
Ganado di John Kraaijkamp 
Musical Awards pa su rol den 
‘Elizabeth’ y ‘Passions’. 

Diabierna awo na Aruba den Cas 
di Cultura, e artistanan aki tur lo 
t’ey pa duna e pueblo di Aruba un 
show inolvidabel. Carchinan ta 
obtenibel na Cas di Cultura, Plaza 
Book Shop Aruba y DA Drogist 
Aruba pa mas informacion por 
yama na tel. 5821010. 



Den presencia di Minister Hooyboer- 
Winklaar y tur mucha cu a bay over 

Juffrouw Gloria 
a celebra 
clausura di su 
atardi di tarea 


DIABIERNA ultimo, 24 di juni, Juffrouw Gloria a celebra 
clausura di su atardi di tarea, esta su ‘Huiswerkbegeleiding 
Middag’ pa muchanan cu mester guia pa traha nan 
huiswerk. 

Comision di Mayor a percura pa un atardi ameno p’e 
muchanan. 

Minister Michelle Hooyboer-Winklaar a duna acto di 
presencia manera el a priminti y a sorpresa e muchanan 
cu un regalo, y a hiba palabra pa stimula e muchanan pa 
sigui y no stop di busca ayudo. 

Minister a gradici tambe mayornan presente, gradiciendo 
nan pa nan confiansa deposita den Juffrouw Gloria. E 
muchanan cu ta participa n’e atardinan di tarea bao guia di 
Juffrouw Gloria a bay over danki na su esfuerso continuo 
na nos muchanan. 

Juffrouw Gloria ta spera cu Dios Tata dun’e salud p’e por 
sigui duna su yudansa n’e muchanan. Y cu Spirito Santo 
yen’e cu sabiduria. Juffrouw Gloria ta desea cada un tur 
clase di exito den e aña escolar nobo y cu nan haci nan best 
pa bay dilanti. 

Na mayornan cu a yuda haci e atardi aki uno exitoso ta bay 
un gradicimento di curason. 

Y na su excelencia, Minister di Enseñansa pa su apoyo 
brinda na Juffrouw Gloria. 

Juffrouw Gloria ta spera bishita di Minister mas biaha, 
principalmente den e aña escolar nobo p’asina stimula 
e muchanan di sigui. Te otro aña escolar 2016-2017 y 
disfruta di boso vakantie. 

...Artistanan local a briya... 

Renaisscmce Aruba 
Resort & Casino a 
celebra exitoso # Global 
Day of Discovery' cu un 
anochi di arte y cultura 


RECIENTEMENTE 

Renaissance Aruba Resort & 
Casino a celebra nan ‘Global Day 
of Discovery’. Un anochi festivo 
dedica n’e arte y cultura Arubano. 

Renaissance Ocean Suites a 
converti su mes den un ‘art gallery’ 
p’asina talento y artistanan 
local por a presenta, demostra y 
comparti nan creatividad y pasion 
na tur esnan presente. 


Un publico bastante grandi a 
presenta na Renaissance Ocean 
Suites pa celebra locual t’e ‘Global 
Day of Discovery’, un evento 
internacional reconoci p’e cadena 
hotelero di Renaissance y cu ta 
wordo celebra anualmente na 
Aruba tambe. 

E aña aki, Renaissance Aruba a 
uni forsa cu e team dinamico di 
‘Korteweg’, un grupo di hoben 
local cu ta traha pa trece e arte y 


cultura di Aruba dilanti den un 
forma unico. 

E aña aki a scoge pa pone e artista 
local central y dedica e anochi aki 
pa presencia y aprecia nan trabao 
y creatividad. 

Artistanan invita p’e anochi aki 
tabata; Maria Onni, conoci pa su 
arte riba palonan di driftwood, 
Armando Goedgedrag, kende 
a presenta su talento den pinta 


y fotografia, Romelinda ‘Kala’ 
Maldonado cu su pasion den obra 
di man y joyas, Amany Om Mujer 
Ancestral kende ta conoci pa su 
obra di man ‘dreamcatchers’, 
Hendrick Schouten kende a 
demostra su talento den pintura 
y trahamento di joyas, Naomi 
Wouters cu su creatividad den 
popchinan tipico Arubano, 
Gabriella Gonzales, conoci pa 
su creatividad den joyas, Ashlin 

Ahlip, e hoben creativo tras di Tangerine, tasnan 
traha na man, Marjan Abath hunto cu Marcha 
Hoost a entretene tur esnan presente cu nan 
talento den suplamento di glas, Naomi Landgraf 
kende a presenta su coleccion di casnan tipico 
Arubano traha na man, Maria Kong A Sam 
Designs, creador di joyas y finalmente Cado de 
Lannoy kende ta un fotografo conoci. 

Artistanan invita a presenta nan creatividad y 
nan amor pa arte. E publico presente por a gosa 
di cada un di nan y tambe por a intercambia 
idea. 

Por a presencia pintamento di cuadra bibo, 
trahamento di joyas, suplamento di glas y 
mucho mas. Un evento sigur cu a pone e 
artista local central. Tabatin musica bibo di DJ 
Masbango y DJ Allan Coutinho. 

Pa completa e anochi festivo aki, tur esnan 
presente por a saboria un dushi BBQ presenta 
p’e team culinario di Renaissance Aruba hunto 
cu Frank Kelly kende a duna e toke di e sabor 
autentico Arubano. 



Publico ta inivta pa 
e segundo edicion 
di Voznan Musical 
di Kudawecha 


SCOL Primario Kudawecha ta bay tene su segundo festival di canto 
diasabra 2 di juli. 

E festival ta pa stimula nos muchanan canta canticanan na Papiamento. 
Mayoria ta canticanan di Voz-i-Landia cu a wordo canta entre aña 
1982 y 2014. Tin 21 participante representanto klas 1 te klas 6. 

Esakinan ta como lo siguiente: 

Categoria A: 1. Tanisha Jiandani - E pato di omo; 2. Christopher 
Croes - Tono di paz; 3. Kyle Oduber - Cabrito di mo Tito; 4. Jeaneve 
Christiaans - Stima; 5. JahnailaAlcantara-PaharitoPedrito; ó.Esther 
Wilson - Mucha balente; 7. Elijah Wester - Nos; 

8. Emmanuel Blanco - Storia di Joe; 9. Gabriel Rodriguez - Soño di 
unraton; 10. Gabriélla Perez - Popchi feliz; 11. SherlynDijkhoff-Mi 
soño. 

Categoria B: 12. Anna-Gloria Wester - Claro cu bo por; 13. Renee 
Mujica-Sintentamento; 14. Coralie Erasmus-Asinadushibida; 15. 
Shekainah Creighton - Dushi bida; 16. Tifanny Mujica - Nos futuro 
ta den nos man; 17. Damon Illes - Stima bo prohimo; 18. Lyneth 
Besselink - Deseo di un mucha; 19. Shadee Romero - Muziek ta 
cuminsa; 20. Ilvienne Franken - Ban lama; 

21. Jason Wester - Canta cu mi. 

Entrada ta 7,50 florin y ta bende carchi na porta. Bar y cushina lo ta 
bon surti. Bini uno, bini tur y apoya nos muchanan den e segundo 
edicion di Voznan Musical di Kudawecha. 

Rapért di 
evaluacien premé 
agénda enseñansa 
a keda entregá 


KRALENDIJK 

Beleidsadviesbureau Ecorys a 
entregá e rapórt di evaluacion 
di e promé agénda di enseñansa 
Hulanda Caribense. E agénda di 
enseñansa akf ta data di 2011 
y ta forma e liña principal pa 
mehoracionnan den enseñansa 
entre 2011 y 2016 riba e islanan 
di Hulanda Caribense (CN). 

Ecorys a ehecutá e evaluacion 
riba encargo di Ministerio di 
OCW (Onderwijs, Cultuur en 
Wetenschap) y tin e obheto, tira 
un bista atras y duna un bista den 
efectividad di e promé agénda di 
enseñansa. Pero tambe pa wak 
dilanti y haña input p’e di dos 
agénda di enseñansa. 


Den e evaluacion a duna hopi 
atencion n’e contribucion di e 
stakeholdernan den Hulanda 
Caribense. 

Na luna di febriiari di e aña akf Ecorys 
a entrevistá e stakeholdernan. 
Consecutivamente den e siman ey 
mes a presentá e resultadonan n’e 
stakeholdernan den enseñansa. 
Na april Ecorys a presentá e 
concepto di e rapórt di evaluacion 
riba e islanan. 

E conclucion mas importante di 
Ecorys ta cu den corto tempo a logra 
resultadonan hopi importante. 
Esaki ta sali na cla e.o. for di e 
hecho cu mayoria di e skolnan a 
alcansá e calidad básico. 


E investigadornan ta declará 
cu esaki ta un gran logro 
mirando e situacion di 
salida na 2011. Ecorys ta 
yega n’e conclucion cu tur 
esnan consernf a traha duro 
e ultimo 5 añanan pa realisá 
e resultadonan akf. 
Minister y Secretario di 
Estado di OCW ya a dicidi 
caba cu e agénda di enseñansa 
lo bay tin continuacion. 

Pa yega na un di dos agénda 
di enseñansa cargá pa tur partido, 
OCW ta sigui un asercamento di 
‘bottom-up’, cu hopi espacio pa 
input di parti di e stakeholdernan 
den enseñansa. 

RCN/OCW p’e motibu aki 
a organisá encuentronan cu e 
stakeholdernan riba tur 3 isla. 
For di esaki a sali 6 prioridad p’e 
periodo benidero: Sigui cu mas 
mehoracion di e structura di cuido 
di enseñansa, enseñansa di idioma 
mas efectivo, un bon conexion 
di enseñansa cu estudionan mas 
avansá y/ 
óf mercado 
laboral, 
s i g u i 
m e h o r á 


calidad di enseñansa y di 
resultadonan di enseñansa, 
profesionalismo y continuidad 
di dirigentenan, management 
y personal di enseñansa y un 
maneho financiero salud di e 
metanan di enseñansa. 

Ministerio di OCW n’e 
momentonan aki ta trahando 
riba un concepto di texto p’e di 
dos agénda di enseñansa. Den e 
lunanan benidero lo tuma lugar 
algun sesion cu stakeholdernan 
den enseñansa, pa sigui duna 
forma na contenido di e agénda 
di enseñansa. Siguiendo e 
recomendacionnan di Ecorys e 
punto di salida di Ministerio ta, 
cu e di dos agénda di enseñansa 
ta contené metanan realistico, 
cu ta corespondé cu e situacion 
spedfico riba cada un di e tres 
islanan. E version definitivo di 
e di dos agénda di enseñansa lo 
wórdo stipulá den otoño benidero 
durante e di 3 Conferencia di 
Enseñansa na Sint Eustatius. 




(ffl®)] BANCO Dl CARIBE 








OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 28 Jun, 2016 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.34 

1.36 


1.38 

Zwitserse frank 
(per 100) 

CHF 

181.64 

182.36 


183.16 

Pond sterling 

GBP 

2.32 

2.37 


2.43 

Japanse yen 
(per 10.000) 

JPY 

172.34 

173.91 


175.66 

EURO 
(per 100) 

EUR 

195.43 

197.22 


199.20 

Deense kroon 

DKK 

25.53 

26.25 


27.05 

(per 100) 

Noorse kroon 
(per 100) 

NOK 

20.01 

20.73 


21.53 

Zweedse kroon 
(per 100) 

SEK 

19.87 

20.59 


21.39 



(Teksto pa serka portret:) 

Stakeholdernan den enseñansa na Sint Eustatius 
kendenan a participá recientemente den un sesion 
tocante contenido di e di dos agénda di enseñansa 
den presencia di Diputado Derrick Simmons di 
Enseñansa (di tres na man robes) y cabez di RCN/ 
OCW Nolly Oleana (promé na man drechi). 


4> 

Escasez di papel 
ta causa merto 
di e corant 
La Verdad di 
Maracaibo 

Skirbi pa: Clyde Harms 



Cu e tema Anti-DASA 

Fundacion ATM ta 
celebrá 10 aña 



DIALUNA 27 di juni, ironicamente net Dia di Prensa 
Venezolano, e corant La Verdad di Maracaibo a publica 
un noticia cu nan nunca a spera di tin cu publica: 
Cuminsando diamars, La Verdad no ta sali mas. 

Mescos cu e escasez di medicina cu ta causa morto di 
centenares di Venezolano, e escasez di papel a causa 
morto di mas di 25 corant y revista. La Verdad ta e ultimo 
cu a perde e bataya pa su existencia. 

Notabel ta cu tur cu a sucumbi p’e escasez di papel ta 
corantnan cu tabata critico di e Gobierno comunista 
dictatorial. Tin otro corant manera El Globo di Caracas, 
y e corant mas bieu di e pais El Impulso, cu a sobrevivi 
pasobra nan doño a bende nan cu hendenan Chavista y 
esakinan si ta haya e dollarnan pa cumpra papel. 
Naturalmente e liña editorial di e corantnan aki a 
bolter 180 grado y tur nan periodistanan cu no tabata 
di acuerdo cu e Gobierno mester a busca otro trabou of 
haci manera miles y miles di otro Venezolano: bay busca 
nan futuro na un otro pais. 

Pa mi, e fin di La Verdad ta evoca hopi tristeza pasobra 
esaki ta e corantnan cu ami ta lesa di Maracaibo, y mi 
amigo reumatologo Dr. Ernesto Garcia-MacGregor, 
tabata uza e corant aki como su plataforma pa su 
columna di tur siman: “Verdades dolorosas...que oiga 
quien tiene oidos.” 

Nos na Aruba mester gradici Dios cu aki no tin represion 
di prensa manera na nos pais bisiña y otro paisnan 
manera Cuba, Bolivia, Nicaragua, Ecuador, pa nombra 
algun. 

Pero nos prensa mester corda tambe cu nan libertad di 
publica ta bin cu un obligacion di mantene nan mes na 
etica di prensa. 

Tin hopi obligacion na cual prensa mester tene nan mes, 
manera no plagia, pero mas importante y prome cu tur 
otro ta skirbi berdad. 


WILLEMSTAD - E aña aki Fundacion 
ATM (Abstene te Matrimonio) ta 
celebrando su di dos lustro y ta invitá 
pueblo di Córsou completo pa bin 
celebrá hunto cu nan diadomingo 3 
di juli den Exhibition Hall di WTC di 
7 or’ pa 9.15 di anochi. 

Un biaha mas ATM ta presentá un 
evento varia, unico i educativo. E 
tema di e aña aki ta Anti-DASA cu 
ta para pa Anti Droga, Alcohól, Séx 
Parotin y Agresividad. 

Lo bay tin presentacion di Aemy 
‘Niafeliz’, Excel Arts Academy, Kevin 
Illidge for di USA, Ellery Meyer for di St 
Maarten, drama, rap, testimonionan 
impactante y hopi mas. 

KICO TA ANTI-DASA? 

Anti DASA ta para pa Anti Droga, 
Alcohól, Séx Parotin y Agresividad. 
Hopi biaha e 4 caracterfsticanan 
negativo aki ta bay hunto serca e 
hóben. 

Desafortunadamente e drémpel pa cu 
nan ta bahando bou di nos hóbennan. 
Humamento di cheiba, uso di droga, 
bebementu di alcohól, séx casual y 
agrecion ta birando algo nórmal. Pero 
Fundacion ATM no ta aceptá esakinan 
como algo normal. 

Al contrario, nan ta caracteristicanan 
cu ta stroba e hóben pa desayorá bira 
un cuidadano exitoso y productivo 
den nos comunidad. 

Fundashon ATM ta sende un lus 
riba e problemática aki y ta ofrecé 
altemativanan sano pa nos hóbennan. 
E vision di ATM ta pa desaroyá un 
generacion nobo di hóben cu ta 
envolvi den actividadnan positivo 
manera deporte, hóbby sano, musica, 
trabou boluntario; hóben cu sa di 
comunicá cu otro na nivel y cu ta 
stima Dios y Su palabra. 


HISTORIA DI FUNDACION ATM 
(ABSTENÉ TE MATRIMONIO) 

Na augustus 2006, ATM a organisá su 
promé evento pa algun skol básico, 
den cua alrededor di 800 hóben di 
entre 11 pa 19 aña a participá. 

Dia 25 di augustus 2006 anochi 
tabatin e promé Youthrally cu un 
ripiticion dia 15 di séptémber 2006. 
Hopi hóben a scoge pa “Save Sex” 
enbes di “Safe Sex”. Debi n’e cantidad 
halto cu a asisti na e eventonan aki, 
nos a realisá cu tin un interes grandi 
bou di hubentud y nan mayornan. 
Asina a dicidi di lanta Fundacion 
ATM. Den e ultimo 10 añanan, 
Fundacion ATM a organisá tur aña un 
Youthrally cu tópiconan variá. 

Tur aña di nobo, nos tabatin sala yen 
y un publico satisfecho na final. 
Fundacion ATM a trece tópiconan 
alcaso y cu hopi biaha tabata tabu óf 
no ta haña e atencion necesario. 
Entre otro: Loverboy/Sugardad, 
Aborto, HIV/Aids, Sexting y mas. 
Fundacion ATM a trece tambe 
charlanan educativo y informativo 
na scol, instituto, iglesianan y tur 
caminda nos a haña un invitacion. 

Miles di hóben y nan mayornan 
a ricibi informacion tocante séx y 
sexualidad den un forma cla y habri, 
pero respetuoso y eficas. 

Pa celebrá nos di dos lustro, Fundacion 
ATM ta presentá Anti-DASA. 

INVITACION PERSONAL 

Fundacion ATM kier invitá tanto 
hóbennan como mayornan pa bin 
scucha mas tocante Anti-DASA, ya 
asina comunidad consciente por ta 
bon consciente di e mal influencianan 
cu awendia a para bira nórmal. 

Pa mas informacion por yama 
528-5090 óf chéck Facebook page 
Fundashon ATM. 

Lotto ta celebra dos 
aniversario grandi di 
Norma van den Berg y 
Lica Tromp 





DEN luna di juni 2, empleado di Lotto a celebra 
aniversario grandi. 

Norma van den Berg-Cornes a celebra su di 25 
aniversario cu Lotto y Lica Tromp a celebra 20 aña den 
servicio. 

Directiva, staf y personal ta felicita ambos colega cu e 
añanan di servicio y alabes ta desea Norma y Lica hopi 
aña mas placentero trahando na oficina di Lotto. 
Director Ronald van den Berg, hunto cu Patrick Fortin 
Sales & Marketing Manager, a haci entrega di aprecio 
na Norma y Lica. 


A.B.-V. 
extraditá pa 
Alemania 


WILLEMSTAD - Córsou a extraditá diamars ultimo, e 
hómber A.B.-V. (7januari 1984, Republica Dominicana) 
na autoridad hudicial di Alemania. Diamars dia 28 dijuni 
2016 e entrega di e hómber a tuma lugar na Aeropuerto 
Hato dor di funcionarionan di Division Krfmen Organisá 
(DGC) na Polis di provincia Nordrein-Westfalen di 
Alemania. Bou di guia di Polis Aleman el a bandoná nos 
pais abordo di un buelo di AirBerlin. 



Parket Procureur-generaal 


Corte Comun di Husticia a consehá dia 31 di maart 2016 
positivo riba e peticion pa extradicion di Alemania. 
Gobernador di Córsou na su turno a dicidi dia 2 di juni 
2016 cu e peticion ta admisibel. E hómber ta ser sospechá 
na Republica Federal di Alemania di enbolbimento na 
por lo ménos 2 transporte di cocaina dia 16 di juli 2014. 

E dia ey Polis na Aeropuerto di Dusseldorf a detené 
dos mula cu 1.139 gram y 137 gram di cocaina. Nan a 
identificá A.B.-V. como esun responsabel. E peticion pa 
extradicion a keda entregá na Corsou dia 16 di februari 
2016 dor di Ministerio di Husticia di provincia Nordrein- 
Westfalen na Dusseldorf. Ya caba dia 11 di juni 2015 
tabatin un órden pa aresto di e hómber emitf dor di 
‘Kantonrechter’ di Dusseldorf. 

Clausura di 
aña academico 
di e programa 
Organization 
Governance and 
Management 




DESPUES di a inverti hopi tempo y 
dedicacion, e studiantenan cu no tin e asina 
yama ‘herkansing’ por disfruta di nan vacacion. 

E aña academico 2015-2016 di Universidad di 
Aruba a clausura oficialmente dia 17 di juni p’e 
studiantenan di Organization Governance and 
Management (OGM). Anualmente e estudio 
OGM ta celebra e clausura di aña academico 
cu un evento pa evalua e aña y aprecia tur 
esfuerso cu studiantenan a displega. 

E aña aki e evento a tuma lugar n’e Acomodacion 
Multifuncional di Noord (MFA Noord). E 
slogan di e dia tabata ‘refleha riba pasado 
pa prepara pa futuro’.E meta tabata p’e 
studiantenan refleha riba nan desaroyo p’asina 
nan por pone metanan nobo pa sigui crece y 
desaroya den e areanan personal, academico 
y profesional. 

Ademas, studiantenan den e di dos aña 
a presenta nan proyectonan p’e modulo 


Community Project. E 
presentacionnan tabata hopi 
interesante. 

E studiantenan a demostra 
claramente cu nan por a 
combina teoria cu practica y 
den e mes un rosea nan por a 
contribui na proyectonan den 
nos comunidad. 

Den e cuadro aki, 
studiantenan a colabora cu 
e sigiuente fundacionnan: 

Fundacion Padu, Fundacion Museo Arubano, 
Switch Foundation y ATHA (Asociacion 
Trabou pa Hubentud na Aruba). 

Tambe un grupo ta trahando un investigacion 
preliminario p’e proyecto Alimento di Minister 
di Asuntonan Social. 

E team di Organization Governance and 
Management kier a felicita tur studiantenan di 
UA y di Aruba cu a pasa tur nan modulonan, 


a bay over y esnan cu a gradua na scolnan 
secundario. 

Tambe kier felicita especialmente studiantenan 
di OGM mes cu ta preparando pa gradua den 
luna dijuli. 

Por ultimo kier a haci uzo di e oportunidad pa 
gradici e empleadonan di MFA p’e bon trato 
y hospitalidad cu nan a brinda e studiante y 
docentenan di OGM. 

Plataforma 
Promocion di Salud 
ta siña muchanan 


di YMCA e 
corecto pa 

E MUCHANAN di Ys Care tabata sa 
hopi caba. Nan por a splica e distincion 
entre ki ora ta crucial pa laba man 
cu awa y habon y ki ora ta of por uza 
handsanitizer, segun Eromil Bakmeyer 
di IMSAN ta splica. 

E enfermero specialisa den dialisis ta 
traha na IMSAN y tabata di bishita na 
YMCA San Nicolas pa siña e muchanan 
di Y s Care kico ta e tecnicanan corecto 
pa laba man. 

E presentacion ta forma parti di un 
serie di accion di parti di Plataforma 
Promocion di Salud, den cual tin 
representacion di Departamento di 
Salud Publico, IMSAN, WGK, IBiSA, 
Hospital, SVB, AZV y un dokter di cas, 
pa cu conscientisacion di e grupo di nos 
comunidad di 4 pa 12 aña encuanto di 
higiena di nos mannan. 

Bakmeyer a bisa cu e muchanan tabata 
bon na altura di diferente detaye hopi 
importante y el a repasa cu nan tur e 
pasonan con ta laba man y kico tur e 


tecmca 
laba man 

higiena pa cu nan mannan ta encera. 
Labamento di man ta reconoci 
mundialmente como e accion mas 
importante pa cu prevencion di 
traspaso di malesa, incluyendo e 
malesanan cu ta wordo causa pa virus 
y bacteria. 

E mannan ta transporta bacteria mas 
facil como cu nan ta bin den contacto 
cu hopi diferente obheto of artefacto 
durante di e dia. 

Bakmeyer a splica: “Laba man ta 
importante, pero tambe ta importante 
pa haci’e na e forma corecto. Si no laba 
man na a forma adecua, e ora e no ta 
eficaz”, el a agrega. 

Bakmeyer a comenta cu e muchanan 
tabata hopi bon informa, nan tabata sa 
e tecnica pa laba man y por a contesta 
hopi di e preguntanan importante for 
di prome cu el a comparti e informacion 
cu nan. Awo tin cu sigui mantene e bon 
custumber y continuamente laba man 
frecuente y corectamente. 

Fundacion Pa Nos Comunidad 

Antraco orguyoso 
di habri portanan 
di Copy Plus den 
edificio nobo 


GERENCIA di Antraco Aruba 
Group ta sumamente orguyoso di 
por a habri su portanan bistiendo 
un bachi nobo cu su servicio nan 
innovativo di marca Canon. 

T’asina cu diabierna 24 di juni 
Antraco a tene un brindis chikito 
na unda Copy Plus a caba di 
muda na su edificio net panort di 
e oficinanan di Antraco, dirigi pa 
su Managing Director, sr. Robert 
W. Croes. 

Servicionan Innovativo 

Tur esnan presente por a admira 
locual Copy Plus tin di ofrece na 
su fiel clientenan, e. o. Printing/ 
Copying, Large Format Printing, 
Photo Printing, Book Copying, 
Badges & Membership Cards, 


Rubber stamps, T-shirt Printing & 
Heat Press, Finishing, scanning, 
3D Printing, design services y hopi 
mas. 

Pa expande e servicionan Copy 
Plus tambe tin di ofrece e parti 
di Furnitures cu un amplitud di 
muebles pa negoshi, oficina y 
hogar. 

Nos comunidad por sigui conta cu 
e seccion di stationary, treciendo 
un variacion di articulonan p’e 
temporada di Back To School y 
tambe Electronics, Cartridges, 
Gadgets y mas. 

Por conta tambe cu durante 
diferente temporada di aña Copy 
Plus lo sigui mantene campaña 
nan sumamente atractivo cu 
diferente premio. 


AFM Aruba 

AFM online Radio Station na 
Antraco, ta wordo basta scucha 
dor di nos hobennan y adultonan 
den nos comunidad. E unico 
Radio Station cu ta enfoca den 
educacion riba nos isla y ta sirbi 
nos comunidad dor di organisa 
eventonan y recauda fondo pa 
esnan cu ta den necesidad. 

Por ‘like’ nan pagina di Facebook 
y bishita nan website pa keda 
‘up to date’ riba nan programa y 
eventonan. 

Lider #1 den Caribe 

No por lubida cu Antraco su 
Technical Department ta number 
# 1 den nos region y recientemente 
a gana un Award of Excellence in 


Service. Recientemente, durante 
e luna di juni 2016 nan a haya 
bishita di e representante di 
Canon, sra. Tatiana Smith di 
Panama cual a bin specialmente 
pa duna training den e ultimo 
tecnologia di machinnan di Canon 
n’e Support team di Antraco. 

Futuro Plaza na Antraco 

Alabes Antraco a introduci un 
poco di e plan cu gerencia tin pa 
ofrece pa locual ta trata e futuro 
parti dilanti na Boulevard. Keda 
pendiente pa sa mas over di e 
plan aki. 

Masha Pabien na Copy Plus y su 
management team cu su bachi 
nobo, deseando lo mihor pa su 
vision nobo! 

Encuanto preservacion di 
materialna cu balor historico 

Rapport 

di "Beeld 
en Geluid" 

a wordo 
entrega na 
Ministerio di 
Enseñansa 


DIALUNA mainta, a tuma luga entrega di e 
rapport di e institucion conoci di Hulanda, esta 
“Beeld en Geluid”, cu tabata na Aruba luna pasa 
pa duna Biblioteca Nacional conseho encuanto di 
e preservacion di materialnan cu balor historico cu 
ta forma parti di e coleccion di Arubiana. 

Manera ta conoci, e departamento Arubiana y 
Mediadienst di Biblioteca Nacional tin coleccionnan 
grandi riba topiconan interesante manera Lago, 
documentonan di Hartog, filmnan di tempo di 
STICUSA y mucho mas. 

Hopi di e documentonan ta na peliger pa bay 
perdi y den e proceso pa busca e miho forma pa 
salvaguardia nan a busca yudansa di “Beeld en 
Geluid”. 

Representantenan di e organisacion aki a bin Aruba 
pa duna conseho con pa remedia e situacion y con 
pa preserva e materialnan. 

Durante di nan estadia, a organisa un tayer na 
Arubiana, pa cual a invita tambe TeleAruba, 
Archivo Nacional y Directie Cultuur. Hopi hecho 
interesante a bin dilanti. 

E siguiente paso ta pa organisa asuntonan 
internamente, y crea un comision di trabao. 

Dialuna mainta representante di Minister Michelle 
Hooyboer-Winklaar, esta Alice van Romondt a 
ricibi e rapport traha pa “Beeld en Geluid” den 
forma digital, como tambe “hard copy”. 

Di parti di Ministerio, a repasa e documento y a 
bin n’e conclusion cu Aruba ta riba bon caminda, 
y tin espacio y oportunidadnan pa realisa hopi na 
bienestar di herencia cultural di Aruba. 

































Kiwanis Young 
Professionals lo 
transforma Plaza 
Daniel Leo cu 
Buleria y N Fuzion 
den Summer Glow 


UN biaha mas Kiwanis Young Professionals 
Aruba (KYPA) ta presenta nan Summer Glow 
Fundraising Event. E aña aki tur hende ta bisti 


di oro, mirando ta celebracion 
di 5 aña di KYPA. Summer Glow 
a bin ta crece aña pa aña, y e 
biaha aki lo no ta diferente. 

Diabierna 8 di juli, KYPA lo 
transforma Plaza Daniel Leo y 
asina celebra comienso oficial 
di summer. Tur cos lo cuminsa 
pa 8’or di anochi y lo bay te den 
ora nan di marduga. 

Ambiente y entretenimiento lo 
ta den man di DJ Vibes, Beatz 
Entertainment, ‘n Fuzion y 
tambe Buleria. Tur aña KYPA ta organisa su 
fundraising event, p’asina yega na fondonan 
pa por sigui contribui na nos comunidad, 


instancia, famia y en especial muchanan cu 
tin mas mester den nos comunidad. Young 
Professionals y tambe tur e ‘Young at hearts’ ta 
cordialmente invita pa asisti na Summer Glow 
Touch of Gold Edition. 

Ticketnan ta obtenibel cerca tur miembro di 
Kiwanis Young Professionals Aruba y tambe 
na Gelatissimo Bistro. Por tuma contacto cu 
KYPA via Facebook tambe pa tickets. 

Eventonan asina sigur no ta posibel sin nos 
sponsornan. Un danki special ta bay na Elite, 
Gianni’s Group, Tropical Bottling Company, 
Eco Destination Management Services, Albo, 
Ecotech, Click Print, Power FM y Whooz Next 
Security Services. 

Bubali 
division 
Menor 
y Mayor 
a sera 
temporada 
cu actividad 
na beach 


DIADOMINGO ultimo e divisionnan 
Menor y Mayor di Bubali Sport Club, a 
tene un actividad na lama, pa clausura 
temporada di futbol 2015-2016 caminda 
e hungadornan a pasa algun ora den un 
ambiente amabel y festivo. 

Den combersacion cu entrenador Dolfito 
Jacobs, el a mustra cu e hobennan durante 
di henter temporada a duna nan maximo 
durante di training y sin duda esey merece 
un celebracion. 

E ekiponan a conoce progreso grandi y 
apesar cu nan ta conta c’un bon elenco di 
hungadornan, e resultadonan por tabata 
mihor, pero sin duda tin progreso grandi. 
E dia di actividad a conta cu presencia 
tambe di Antonio Lopez, kende ta asistente 
di Dolfito y Ruben Escalona kende tambe 
lo bay forma parti di e cuerpo tecnico 
pa proximo temporada, mientras cu sra. 
Swinda Tromp a duna su cooperacion 
manera semper pa su club. 

Un danki special ta bay na TEC den 
persona di Francis Angela, na Fung Shung 
y tambe directiva di SC Bubali p’e sosten 
duna n’e muchanan. 

Ambos ekipo lo cuminsa cu nanpreparacion 
dia 2 di augustus benidero y na mes 
momento ta bay un peticion n’e hobennan 
cu lo kier forma parti di e ekipo di Junior, 
esta hobennan cu a nace na ’95, ’96 y ’97, 
pa nan bin forma parti di e ekipo di Bubali 
pa proximo temporada y tambe duna acto 
di presencia dia 2 di augustus. 

Diabierna awo 

Reunion di 
Capitan tocante 
Torneo di Pesca 
na 7west 

DIABIERNA awo 1 di juli, tur piscado y doño di boto 
ta invita p’e Reunion di Capitan (Captain’s meeting) pa e 
torneo di pesca di Dia di Piscado cu ta tuma lugar dia 3 di 
juli. Na e encuentro aki lo por inscribi y alabes lo repasa 
e reglanan den un ambiente sumamente yen di goso di 
piscado pa cual Hadicurari ta conoci p’e. E torneo ta conta 
e biaha aki atrobe cu mas di 5000 florin na premio. 

E biaha aki e torneo lo ta na Pier di Waf i Rancho na Playa 
un biaha mas. 

Salida ta for di cualkier puerto di Aruba, contal cu registra 
esaki p’asina e controladornan ta na altura. 

Esaki sigur lo yuda piscadonan di otro areanan spaar 
gasolin y encurasha nan pa participa. E unico condicion 
ta cu nan mester ta registra di antemano. 

Tambe tur team cu inscribi prome of durante di e Reunion 
di Capitan lo ricibi un pakete pa piscado, cortesia di 
Hadicurari. 

Inscripcion lo ta unicamente 25 florin pa persona y cu un 
minimo di 2 participante te na e maximo of 5 participante 
pa boto. Lo tin un solo categoria, Open All Tackle y lo tin 
varios premio pa mayor ehemplar. 

P’esey percura pa diabierna awo prome di juli pa 7’or en 
punto ora porta habri, capitan y tripulacion yega na 7west 
y reunion ta cuminsa 7:30 en punto, sigui despues di e 
parti oficial p’e acostumbrado hospitalidad di Hadicurari. 

SV Britannia 
Damas a entrega 
un cuadra na 
Manrique Capriles 


DIABIERNA ultimo, SV Britannia Damas un 
bay haci un bishita na Manrique Capriles cerca 
sra. Cristine Hintz pa gradici Manrique Capriles 
cu nan producto Splenda pa nan apoyo n’e 
team di SV Britannia ‘Splenda’ pa Campeonato 


2015/16. 

Na e ocacion aki a 
entrega Manrique 
Capriles un bunita 
cuadra cu e team 
Campeon di 
Damas riba dj’e. 
Dirigentenan di SV 
Britannia a duna 
un relato cortico 
di historia di SV 
Britannia Damas 
den campeonato oficial di AVB. 

E aña aki SV Britannia a titula campeon back- 
to-back despues di a sali victorioso den e ultimo 
wega contra di RCA cu score di 4-0. 


Hungadornan cu a forma parti di SV Britannia 
2015/16 ta: Mylene Croes, Rigini Robert, 
Luara Alvares, Jorraine Maduro, Angele 
Winklaar, Yelitza Ras, Mihcella Werleman, 
Liesth Welzen, Josanne Maduro, Aaliyah 
Simon, Lysanne v/d Voort, Keren Cardona, 
Ruthline Croes, Marianne Gomez, Rucheline 
Zievinger, Solaia Henriquez, Melisa Acosta, 
Amanda Acosta, Lotte Stock, Celine Tromp, 
Jennifer Henao, Madny Alders y Isabel Thode. 
Dirigentenan tabata Roberto Geerman como 
headcoach, Robert Verwoerd, Jeanpierre 
Fingal, Tineke Jansen, Sharin Gomes, Andre 
Kolman, Daniel Geerman y Mary Geerman. 
Un danki ta bay na AVB, comision di refree, 
FFD y tur instancia cu a coopera cu futbol 
femenico den 2015/16. 

Cumana 76 
y Oranjestad,Aruba 

Tel: 588-6699 
Fax: 588-6698 
1 Cel : 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


A fayece inesperadamente: 




Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 



Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Gradicimento 

Casa, yiunan, mama, rumannan y demas famia Croes y 
Rodriguez kier a gradici tur esnan cu di un of otro manera a 
demostra nan atencion durante fayecimento y entiero di nos 
difunto stima: 




Amelinda Dijkhoff 

Cariñosamente yama: "Melinda" 
^27-07-1933 t28-06-2016 

Acto di entiero lo wordo anuncia despues 


Petronilia Britten 

Mihor conici como" Ninita" 

*31 -05-1928 -127-06-2016 

Acto di entiero lo wordo anuncia despues 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


A bay descansa den brasa di Señor: 



Anna Beatrice Wever 

*07-08-1936 +24-06-2016 


Na nomber di su: 

Esposo: Rudolfo (Dufi) Wever 

Yiunan: Anthony y Maria Teresa Wever 

Gary Wever 
tDavid Wever 
tStephen Wever 

Nieto: Bryan Wever y Laura Sanchez 

Nietanan: Michelle Wever y Peter Lizza 
Giandra Wever 
Stephany Wever 
Christina Wever 
Bisanieto: Aiden Wever 
Rumannan: Harry Wever y famia 
Helen Wever y Jos 
tLouis y Celsa Wever y famia 
tJames y Annie Wever y famia 
tJenny y Kees de Groot-Wever y famia 
tJohn y tAida Wever y famia 
tEgbert y Cira Wever y famia 
tMina Brandt-Wever y famia 
tLena Wever 

tMaggy y tJose Abraham-Wever y famia 
Sobrino y sobrinanan 
Swa y cuñanan: 

Donald (Nel) y Eda Wever 

Mario y Mireya Wever 

Jean Wever y Ti Everon 

tMaria y Albert Albertsz y famia 

tJulieta y Joy Everon-Wever y famia 


Su amiga stima: Chibi de Cuba 

Amistadnan di cas: Rosa Tromp y famia, Ninousca Nuñez y 
famia 


Su ayudante: Miosotis 

Demasfamia: Everon, Lacle, Harms, Briezen, Arends,Tromp 

Ta invita pa e acto di entiero cu lo tuma lugar diahuebs 30 di 
juni 2016 na Royal Funeral Home di 2'or pa 4'or di atardi, 
despues lo sali pa Santana catolico Pastoor Kraanwinkel na 
Paradera. 


Adres pa condolencia: Royal Funeral Home, diaranson 29 di 
juni di 7'or pa 9'or di anochi. 

Despues di entiero no ta ricibi bishita di condolencia na cas. 

Señor ta mi Wardador, 

Mi n'tin falta di nada; 
Den kunuku di yerba berde 
E ta pone mi sosega. 

E ta hiba mi na awa trankil, 
Pa mi bolbe haña forsa. 



Cornelis Reinier Maduro 

mihor conoci como Reintje 
^22-01-1957 
+28-06-2016 

Na number di su Esposa: Vivian Maduro Crespo 
Yiunan: Reinier LJ. Maduro & Bobby Spier 

Luraine Maduro & Richard Bosman 
Reineline Maduro & Maikito Profet 
Anejelik Maduro & Juanito Gonzalez 
Raghnall Bermudez & Melitza Rustveld 
Diane Rivers 

Mama: Anna van der Bliek 

Tata: +Venancio Maduro 

Rumanan: Jolanda & Fransic i famia 
Junior & Melva i famia 
Ingrid &famia 
Nelson & Soraida i famia 
Lourdes&Rudy ifamia 
+Maiky Maduro 
Nieto/a: Makeda Profet 
Robin Bosman 
Ravi Bosman 
Sanna Bosman 
Suegra: Caridad Perez 

Swa: RicardoCrespo&famia 

Tur su Tanta i Omonan, Sobrino i Sobrinanan, Primo i 
Primanan, Ijhanan i demas famianan stima. 

Su Coleganan di Ritz Carlton i ex Coleganan di Occidental, 
Radisson i Concorde Casino.Tambe tur su Bisiñanan, 
Amigonan i amiganan y demas conosirnan. 

Acto di entiero lo tuma lugar, Diabierna, 1 July 2016 
pa 2or pa 4orPM di atardi na Aurora Funaral Home 

Condolencia lo tuma lugar, Diahuebs, 30 Juni 2016 
for di 7or pa 9or PM na Aurora Funaral Home 


Michel Oswaldo Croes 

Gradicimento ta bay especial na tur esnan cu a manda 
mensahe y yamadanan, na tur famia, bisiña, amistad y 
conocirnan cu a duna nos nan sosten yforsa den e momen- 
tonan dificil. 

Boso atencion tabata y ta di gran consuelo pa nos. 





Qfuticral S 

Lo e kubri bo ku sa alanan, bou' I nan bo ta sigur, 
Su fieldat lo ta pa bo un escudo, un harnas 
Bo n'tin mester di tene miedo di peliger di anochi, 
Ni di ningun flecha ku por bula den dia 
Salmo 91:4-5 



Sra. Vda. Olga Gregoria 
Krosendijk geh. Croes 

Mihor conoci como "Pepe", "Oma", "Ga", "Oli" 
*11-03-1945 -+27-06-2016 

Acto di entiero lo wordo anuncia despues 



"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso dolor na nos curason pero conforme cu boluntad 
di Dios nos ta participa fayecimento di 



Maria Asuncion Tromp Dijkhoff 

Mihor conoci como "Onsi" 

*15-08-1930 -t 27-06-2016 

Acto di entiero lo wordo anuncia despues 

The Lord is my shepard, I shall not want. 

He maketh me to lie down in green pastures; 

He leadeth me beside the still waters, 

He restoreth my soul. 

Psalm 23 

With deep sadness we announce the passing away of our 
beloved mother, grandmother, great grandmother, aunt 



Mordis Aldica Gibbs 

Sunrise: 09-05-1922 
Sunset: 27-06-2016 

Husband: tWilliam Frederik Hodge 
Left to mourn her: 

Children: tWinston Mars 

Masy Abdoel Kariem and family 
tEdgar Mars 
Felicia Hodge and family 
Mercedes Hodge and family 
Raphael Hodge and family 
Don Hodge and Lia and family 
Joan Hodge and family 
Carlos and Barbs Hodge and family 
Ogenio and Jessica Hodge and family 
Janet Hodge and Eithel and family 
Nilo Hodge and family 
Roy Hodge and Milangela and family 
Joyce Hodge and Ruthsel and family 
Grandchildren, great grandchildren, great great grandchildren 
Nieces and nephews, counsins 

Sisters and family in St. Eustatius, Dominican Republic, 
Holland, Curacao and Aruba 
Caretaker: Vivian Cadet 

Sheryl Le Grant 
Lientje Lampe 

Barber: Ronald Critchlow (Row) 

Close friends: Lulu and Bernard Smith, Fam Carty, Ester, Ann 
Arrindell, Gisela Martillia 

Family and Like family: Gibbs, Hodge, Mars, Simmons, van 
Putten, Baarh, Richardson, Martina,Tromp, Werleman, Young, 
Marsdin, Lioe-A-Tjam, Berkel, Gumbs, Mardenborough, Kock, 
Mitchell, Heemstad, Arrindell, Euson, Lucas, Charles, Letren 

Our oppologies if we have omitted any family members and 
friends in our time of grief. 

We invite all friends, neighbors and other acquaintances to 
attend the funeral which will take place on Friday July 1 st, 
2016 from 9 to 11 a.m. The body will be laid out from 9:00 
a.m. at the Methodist church in San Nicolaas. Service starts at 
11 a.m. and will depart from there to the central cemetary in 
Sabana Basora. 

After funeral there will be no condolences at home. 

"Señor ta mi wardador, pues mi no tin falta di nada. Den 
cunucu di yerba berde E ta pone mi sosega. E ta hiba mi na 
awa tranquil, pa mi bolbe haya forza". 

Cu inmenso dolor y tristeza na nos curazon nos ta participa 
fayecimiento inespera di nos tanta, cuña y prima stima; 



Rosa Maria Croes 

Mihor conoci como Rosa di Juchi of Tantan 
*02-02 - 1934 - + 23 - 06-2016 

Na nomber di su: 

Cuñanan: Vda. InaCroes 
Vda. Dora Croes 
Vda.Nora Croes 
Vda. Sita Croes 
Vda. Lucia Flanegin 
Swa: Vdo. Cornes Croes 

Mescos cu yiu: Mariela, Shemmy y Alisha Vlinder 
Bettina Croes 
Tamara Fingal 
Marc Martijn 

Subrino y subrinanan cu el a stima hopi: 

Yvonne y Edwin Tromp 

Henky y Mayra Croes y famia 

Sony Croes y Ivy Kelkboom y yiunan 

Aureen y Roly Werleman y famia 

Wimpy y Marlene Croes y yiu 

Miriam y Giovanni Alders y famia 

Buchito y Bianca Croes y famia 

Ivan Croes 

Johnny Croes 

Richard Croes 

Marcia Croes y yiu 

Tur esnan cu el a stima manera ruman: 

Su amiganan: Lucia y Zubaidah, Gregory y Jenny 
Tur su primo(a)nan, acto primo(a)nan 
Comer y compernan, 

Ihanan, 

Su sobre sobrino(a)nan y nan yiunan 
Tur su bon bisiñanan y conocirnan 
Demas famianan Croes, Vlinder,Tromp, Everon, De 
Mey, Vrolijk, Dijkhoff, Lacle, Kelkboom, Werleman,Wester, 
Alders, Martijn, Ponson,Heronimo, Geerman, Fingal, Gonzalez, 
Lampe, Maduro,Briesen,Trimon, Wolf, Zievinger, Richardson, 
Justina, Irausquin, Genser y Ras 

Acto di entiero lo tuma lugar Diahuebs dia 30 di Juni 2016. For 
di 11.30 di mainta te cu 3.30 di atardi e restonan mortal di nos 
Rosa stima lo ta reposa na cas Sero Pita 47. Pa 3.30 di atardi lo 
sali pa Misa Santa Filomena na Paradera na unda lo tin un 
respons sigui pa Santana na Paradera. 

Adres pa condolencia: Sero Pita 47 

Lo cuminza reza na cas Diabierna dia 1 di Juli y lo resa 8 dia. 
Dia 8 di Juli lo tin un Santo Sacrificio di misa di ocho dia na 
Misa Santa Filomena na Paradera sigi pa e ultimo Rosario na 
cas Sero Pita 47. 

w w w, awem ain ta.com 

"Pero esnan cu confia den Señor lo haya forsa renoba cada 
bez; nan lo bula bay ariba cu hala manera Aguila. Nan ta cana 
sin cansa, nan ta cana sin perde rosea" 

Isaias 40:31 


Su Fe den nos Señor tawata su fortaleza, 

Humildad tawata su shimis, 

Hogar di su famia tawata den su curason. 

Man robes no tawata sa kico e drechi a haci, 

Y su pasonan tawata semper riba e caminda cu yama Berdad. 
Esey e tawata: Machi di semper. 

Cu inmenso dolor na nos curason pero conforme cu boluntad 
di Dios nos kier participa fayecimento di 



Catalina Ras Maduro 

Vda. di Casimiro Ras 

Mihor conoci como "Chichi di Cachin of Machi" 
*13-02-1933 -124-06-2016 


Na nomber di 
suJiunan: Benita 
Lucia 

Arsenio (Archi) y esposa Maria Ras-Wernet 

tMariano 

Pedro 

Silvio y esposa Gina Ras-De Kort 
Roberto y esposa Omayra Ras-Florencio 
Valentino 

Rumannan: Nicolina (Jieng) 

Egidia (Gidia) 

Fabia 

Seferinoy Ampi 
tGilberto (Beto) 
tSilvia (Chia) 
tHilda 

Nieto(a)nan: Mariano (Nano), Zeraida, Migna, Daniel, Debra, 
David, Orayma, Roberto (Rochi), Orianna, Clifton, Alina, Junior. 
Bisanieto(a)nan: Zayden, Zaion, Gabriél, Shaneila, Xikayly, 
Isabella. 

Sobrino y sobrinanan, prima y primonan 
Manera nieta: Mireilla Tromp y jiunan 

Amigonan di cas: Chita, Olinda, Libia, Altagracia, Ireno y Vera, 
Cristina y Mando, Juliska, Nena Dirksz y jiunan, Maria 
Werleman, Chichi di Bas, Mani Geerman, Arelys Peña, Damisela 
Escalante & Ronald Geluky jiunan, Sita. 

Grupo di orashon "Hesus ta e caminda y bida", Grupo di 
Oracion di Francis, Aura,Tida, Baby y Mani, Grupo Walishali, 
Ihanan. 

Demas famia: Ras, Maduro, Rasmijn, Danje, De Kort, Florencio, 
Peña, Werleman, Wernet, Jackson, Kelly, Goeloe, Vrolijk, 
Kastaneer, Croes 

Ta invita pa asisti na e acto di entiero cu lo tuma lugar diasabra 
2 juli 2016 for di 9'or pa 11 'or di mainta na misa Inmaculada 
Concepcion na Sta.Cruz, despues lo sali pa Santana Sta.Maria 
na Sta.Cruz 

Adres pa condolencia: Aurora Funeral Home, diabierna 1 juli 
2016 for di 7'or pa 9'or di anochi. 

En bes di flor y krans ta aprecia un donacion pa Edmund 
Harms Foundation, lo bai tin un box disponible pa e meta aki. 

Nos ta pidi nos disculpa si den nos tristeza nos por a lubida di 
menciona un of otrofamia. 











































AWEMainta Diaranson, 29 Juni 2016 


Champ of the Champs HEINEKEN a ranca 
sali cu un yeno total 

Balashi Premuim 
ta derota 
Macuarima 
mientras Crush 
Power ta gana 
Mariners 


Rodimar Geerman di Crush Power, kende a splica den e programa 
televisa cu mester tene bon cuenta cu Crush Power e aña aki berdad 
a sali fuerte cu un pitcher apenas di 22 aña como refuerso desde 
Venezuela y ta logra un Victoria importante di 7-5 rib’e ekipo di 
Mariners cu tambe tin 2 pithcer di refuerso. 

Crush Power a logra 7 careda, 7 hit, y 0 error, mientras Mariners a 
logra 5 careda, 5 hit, y 4 error. Yoangel Romero ta gana e partido, 
mientras Adelberto Ruiz ta bay cas cu e derota. 

Miho bateadornan pa Crush Power tabata Dauglas Gil y Randy 
Cordero di 3-2, Albertico Noguero 1-1. Pa Mariners a destaca 
na bate Gerwin Thiel 3-2, incluyendo un cuadrangular, Renny 
Hernandez 1-1 y Carlito Muncion 2-1. 


Den di dos wega di anochi, Balashi Premuim ta gana Macuarima 
Indians 3-0 den un tremendo wega cu tabata 1-0 te den di 5 inning. 
Alex Mabo ta gana e partido y Jorge Nuñez ta perde ricibiendo 
relevo di Jesus Velasco den di 5 inning. 

Miho bateadornan pa Balashi tabata Filbert Thiel, Juan David 
Arango y Josmar Thiel tur di 3-2. Pa Macuarima Indians a luci na 
plato Joshua Leanez 3-2, y Richard Simon 1-1. 


Torneo internacional Champ of the Champs ta continua tur dia e 
siman aki y lo termina diadomingo den gran forma. Hopi ambiente 
na veld. Yega uno, yega tur. Champ of the Champs a la carga. 


CHAMP of the Champs, celebrando su di 10 aña, a inicia dialuna 
cu un yeno total aya na veld di SV Dragon Hitters na Barcadera. 
E aña aki, Champ of the Champs ta wordo dedica na dos baluarte, 
tanto Boy Lacle y Coby Krosendijk. Den un parke carga cu 
fanaticada riba un dialuna anochi por a disfruta di e prome dos 
wega. 

Brazil Taekwondo 
a organisa 
un Interview 
Training pa su 
atletanan 


DIASABRA ultimo Brazil Taekwondo Stichting a organisa un 
interview training pa su atletanan. Esaki ta prome biaha cu Brazil 
Taekwondo a focus riba e parti aki pa su atletanan p’asina prepara 
nan pa futuro ora di wordo entrevista pa un of otro medio di 
comunicasion. 

Alberto Klabér ta premira tur e erornan cu ta wordo presenta 
durante di un entrevista y a prepara e dia di diasabra pa cuminsa 
cu e prome interview training. Aaron Jacobs, kende t’e vocero 
nobo di Brazil Taekwondo Stichting a haci un tremendo trabou 
cu tur e atletanan. Alberto Klabér mes a keda babuca pa mira con 
Aaron Jacobs a coy e microfoon y a cuminsa cu e les di e interview 
training p’e atletanan. 

Mirando cu esaki t’e prome biaha tabatin masha hopi fout mes 
cu a keda ripiti dor di e atletanan. Tur atleta cu a para dilanti di e 
microfoon a wordo corigi pa nan foutnan. Nos tur sa cu esaki sigur 
lo bay ripiti mas biaha p’asina nos atletanan di Train Hard Fight 
Smart ta bon prepara y por wordo entrevista sin niun problema 
den futuro. 

Camp di gymnasia di CGA 
Avanse pa mucha desde 4 aña 

Training ta dia 5 pa 9 di juli 


DEN e ultimo siman di scol, CGA 
Avanse ta tene un camp di gymnasia 
(turnen) di dia 5 pa 9 di juli p’asina 
brinda e oportunidad na tur mucha pa 
cera conoci cu e deporte di gymnasia. 
Tur mucha ta welcome! No mester ta 
miembro pa por participa. 




Kiko ta gymnasia? 

Gymnasia ta un deporte olympico unda 
cu e gymnasta ta haci un secuencia di 
movecion cu su curpa. 

E gymnasta ta practica esaki cu hopi 
precision y concentracion. 

E propriocepcion, e capacidad di co- 
ordinacion den relacion cu e balans, 
ta uno hopi importante den e deporte. 
Ademas, e curpa ta move cu mayor 
elasticidad compara cu otro deporte. 
Esaki ta faborece e flexibilidad y coor- 
dinacion. E bentahanan aki di e deporte 
di gymnasia ta pa tur edad, sin importa 
e momento cu a cuminsa practica. 

E capacidadnan cu un mucha ta desar- 
oya den e deporte di gymnasia cual ta 
flexibilidad, agilidad y forsa, ta comun 
cu hopi otro deporte. 

Pues gymnasia ta un actividad di for- 
macion y ta e base pa tur otro tipo di 
deporte despues. 

Durante e camp training di CGA Avanse 
lo siña e muchanan e tecnica basico di 
gymnasia combina cu diberticion. 

Pa nombra algun ehercisio: koprol, 
handstand, sprong, trampolin. 

E schedule di e camp ta lo siguiente: 
dia 5,6 y 8 di juli di 3:00 pm te cu 7:00 
pm. Diasabra dia 9 di juli di 9:00 am te 
cu 2:00 pm. 

Durante e camp, lo siña tur participante 
un tiki di tur e elementonan di e deporte 
y e techniek. CGA Avanse ta invita tur 
mucha muher y mucha homber cu ta 
interesa pa participa. Por inscribi dor 
di manda un email na: cgaavanse@ 
hotmail.com . 

CGA Avanse ta e prome club di turnen 
di Aruba estableci na 1984. 

Na 2014, a celebra su di 30 aniversario. 
E club tin 187 miembro y 4 entrenador. 
Ta duna les di gymnasia artistica pa 
mucha moher desde 4 aña. 

E disciplina di gymnasia rytmica tambe 
ta wordo duna pa mucha muher desde 4 
aña. Por haya mas informacion di e club 
rib’e pagina di Facebook ‘Gymnastics 
Aruba CGA Avanse’ y rib’e pagina web: 
www.cgaavanse.webs.com. 

